Sri Aman FA tidak berdabik dada

PEMAIN Sri Aman FA diingatkkan supaya jangan terlalu selesa dan mendabik dada dengan pencapaian pasukan setakat ini, sebaliknya mengekalkan prestasi terbaik untuk mengharungi laluan berliku dalam saingan Liga SSC-FAS musim ini.

Ketua Jurulatih Sri Aman FA, Sufian Ibrahim menjelaskan ia juga bukan tiket buat skuad diberi gelaran ‘The Sleeping Croc’ itu berasa gah terlebih dahulu dengan pencapaian yang ada sekarang, sebaliknya mengakui masih banyak kelemahan yang harus diatasi skuad itu.

“Namun, masih banyak kelemahan menghantui pasukan ini dan perkara ini dalam perhatian kami barisan kejurulatihan untuk memperbetulkannya. Memang kemenangan dalam setiap perlawanan amat mustahak untuk kita mencongak hala tuju pasukan selepas ini.

“Saya turut mengingatkan pemain bahawa pemain tidak harus leka dengan pencapaian yang ada sekarang. Fokus utama pasukan adalah melayakkan diri ke pusingan ‘Grand Finale’ di Bintulu nanti, saya percaya Sri Aman akan berikan yang terbaik,” katanya kepada Utusan Sarawak semalam.

Sufian turut mengingatkan pemain agar tidak memandang mudah aksi berdepan Sarikei FA di Kompleks Sukan Sri Aman, Sabtu ini bagi mengelakkan sebarang keputusan yang tidak diingini berlaku.

Malah beliau turut menyifatkan skuad Bandar Nenas itu sebagai antara pasukan yang dilihat mampu memberikan cabaran besar kepada skuadnya pada saingan Liga SSC-FAS musim ini.

“Kita sedar akan cabaran yang akan dihadapi itu. Kami telah melakukan persiapan dan perbaiki kelemahan di beberapa sudut. Jadi saya harap, pemain tidak ambil mudah dengan perlawanan menentang Sarikei FA petang Sabtu ini,” ujarnya sambil berharap pemain dapat memanfaatkan kelebihan bermain di laman sendiri.

Namun Sufian percaya gandingan beliau bersama dua lagenda Ngap Sayot, Ramos Sari dan Ramles Sari mempunyai ramuan tersendiri untuk menghadapi lawan itu, sekaligus memastikan tiga mata dalam genggaman pasukannya pada aksi minggu ini.

“Dengan kemenangan yang diraih pada aksi minggu ini, saya percaya Sri Aman FA akan merapatkan lagi jurang mata dengan pasukan-pasukan lain di Zon Tengah, sekaligus layak ke pusingan ‘Grand Finale’.

“Saya percaya pemain Sri Aman FA yang diketuai oleh kapten, Abang Nur Afirman Abang Norazman akan berjuang habis-habisan untuk memburu kemenangan pada perlawanan yang dianggap penting minggu ini,” tegasnya.

Dalam pada itu, Sri Aman FA kini berada di kedudukan teratas Zon Tengah Liga SSC-FAS 2021 dengan mengumpul sebanyak 10 mata hasil tiga kemenangan dan sekali seri.

See author's posts


Agong mahu rakyat sokong RUU Produk Tembakau

YANG di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong, Tuanku Hajah Azizah Aminah Maimunah Iskandariah berkenan melawat ruang pameran selepas merasmikan Institut Kesihatan Negara (NIH) di Setia Alam semalam. Turut hadir Menteri Kesihatan, Khairy Jamaluddin dan Ketua Pengarah Kesihatan, Tan Sri Dr. Noor Hisham Abdullah. • Foto BERNAMA

SHAH ALAM: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan rasa bangga terhadap usaha kerajaan dalam menjamin dan memelihara kesihatan generasi akan datang, menerusi pembentangan Rang Undang-Undang Kawalan Produk Tembakau dan Merokok 2022 di parlimen baru-baru ini.

Al-Sultan Abdullah bertitah secara peribadi baginda merasakan perkara itu adalah satu usaha yang cukup murni, dan berharap seluruh rakyat Malaysia memberi sokongan dan dokongan supaya Rang Undang-undang itu dapat dikaji dan diteliti.

“Baru-baru ini saya begitu bangga setelah mendapat maklum daripada kerajaan khususnya Perdana Menteri (Datuk Seri Ismail Sabri Yaakob), satu lagi Rang Undang-undang yang dibentang di parlimen berkaitan Rang Undang-undang (mengenai) kawalan tembakau dan rokok telah diputuskan untuk dikaji lebih mendalam,” titah baginda ketika merasmikan Kompleks Institut Kesihatan Negara (NIH) di Setia Alam semalam.

Turut berangkat ke majlis itu Raja Permaisuri Agong Tunku Hajah Azizah Aminah Maimunah Iskandariah, dan majlis turut dihadiri Menteri Kesihatan Khairy Jamaluddin dan isteri Nori Abdullah.

Pada 2 Ogos lepas, Dewan Rakyat meluluskan usul supaya Rang Undang-Undang Kawalan Produk Tembakau dan Merokok 2022 yang meletakikan sasaran untuk melahirkan Generasi Penamat (GEG) bagi merokok menjelang tahun 2040, dirujuk ke Jawatankuasa Pilihan Khas Parlimen.

“Dari segi pelaksanaannya terpulang kepada pihak kerajaan untuk menentukan cara dan bila melaksanakannya. Jadi ini adalah satu usaha terbaik, bagi saya untuk menjaga kesihatan generasi akan datang lebih terpelihara dan terjamin, untuk mendapat satu tahap kesihatan yang lebih baik,” titah Seri Paduka.

Baginda bertitah anak-anak muda perlu dididik untuk mengamalkan amalan-amalan terbaik agar perkara yang boleh menjejaskan kesihatan dapat dikurangkan, dan paling penting dapat mengurangkan perbelanjaan kerajaan di hospital-hospital dalam negara.

Pada masa yang sama, baginda turut menzahirkan ucapan terima kasih kepada warga kerja Kementerian Kesihatan yang memberi perkhidmatan terbaik sewaktu negara memerangi Covid-19.

Al-Sultan Abdullah turut menzahirkan ucapan tahniah kepada Khairy atas pelantikan beliau sebagai Naib Presiden bagi Persidangan Kesihatan Sedunia (WHA) Ke-75 yang secara tidak langsung memberi pengiktirafan kepada beliau dan Malaysia.

Mengenai penubuhan Kompleks NIH, Yang di-Pertuan Agong bertitah ia merupakan satu lagi titik tolak penanda aras bagi masa hadapan untuk membawa soal-soal kesihatan ke tahap yang lebih baik demi kesejahteraan dan kesihatan rakyat. – Bernama

See author's posts


APM Sri Aman pantau kilang

VALENTINE NGUMBANG

SIMANGGANG: Angkatan Pertahanan Awam Malaysia (APM) Daerah Sri Aman telah
melaksanakan operasi pemantauan terhadap 11 buah kilang yang beroperasi di
dalam Daerah Sri Aman ini semalam.

Ia bertujuan untuk memastikan kilang-kilang itu mematuhi arahan Perintah
Kawalan Pergerakan (PKP) seperti meminimakan jumlah pekerja, pengurangan
pergerakan keluar dan penggunaan penutup muka serta hidung dalam kalangan
pekerja.

“Enam dari 11 kilang berkenaan adalah Batang Kanan Trading (Lachau),
Segarwit (Lachau), Mascoal (S) Resource (Melugu), WB Palm Oil Trading (Klauh),
Lau’s Enterprise (Melugu) dan Hak Swee Rice Mill (Sri Aman.

“Manakala itu selebihnya pula adalah Borneo Eco Fish (Sri Aman),
Syarikat Jikong (Sri Aman), Siong Seng Timber (Sri Aman), KFF Ice Works (Sri
Aman) dan Seng Hua Chiong (Sri Aman),” kata Pegawainya, Kapten (PA) Siti
Huzaimah Ibrahim.

Menerusi operasi pemantauan berkenaan, pihak APM kata beliau mendapati
salah sebuah kilang iaitu Mascoal (S) telah bertindak menghentikan operasinya
bermula dari 18 Mac hingga 31 Mac ini.

Walaupun ditutup, para pengawal keselamatan di kilang berkenaan kata beliau
telah pun dinasihat agar mengamalkan keselamatan dan kebersihan diri bagi
mengelak dijangkiti pandemik COVID-19.

“Secara keseluruhannya pihak APM Daerah Sri Aman tidak mengesan
sebarang isu di kesemua kilang berkenaan dengan ketua operasi termasuk
pekerjanya dinasihat agar mengamal langkah kesihatan bagi menangani pandemik
berbahaya ini.

“APM Daerah Sri Aman akan terus mengadakan pemantauan seperti ini pada
setiap hari agar arahan penguatkuasaan PKP dapat dilaksana dengan lebih
berkesan terhadap kesemua kilang dari masa ke semasa,” kata Siti.

Beliau juga menambah bahawa seramai 27 orang petugas APM Daerah Sri Aman
telah pun dikerah bagi melaksanakan operasi pemantauan terhadap kilang-kilang
tersebut selama 24 jam secara syif.

See author's posts


Harap kembali ‘hijau’

PRESIDEN Persatuan Bola Sepak Sarawak (FAS), Dato Posa Majais berharap status ‘hijau’ dapat diperolehi kembali untuk Bandaraya Kuching dalam tempoh terdekat.

Sekali gus, dapat memberi keyakinan kepada pemain tatkala turun memulakan aksi dalam saingan Liga Premier 2020 pada 26 Ogos ini.

“Sama-sama kita berdoa agar musibah ini beransur pulih dan Bandaraya Kuching kembali mendapat status ‘hijau’ kelak.

“Kita juga bimbang jika situasi ini masih belum berakhir kerana segala kemungkinan lain boleh berlaku,” kata Dato Posa ketika mengulas mengenai perkara itu semalam.

Pun begitu tambah beliau, para pemain skuad Sarawak United FC kini sudah menjalani latihan seperti biasa.

“Saya percaya fokus utama pengendali pasukan (E.Elavarasan) membentuk kembali persefahaman dan kecergasan para pemain untuk menghadapi baki perlawanan menanti,” tegas beliau lagi.

Skuad SU FC untuk aksi pertama baki perlawanan dihadapi kelak akan menentang Perak II di Stadium Majlis Perbandaran Manjung pada 27 Ogos nanti.

See author's posts


CIMB Group catat keuntungan bersih

KUALA LUMPUR: Keuntungan bersih CIMB Group Holdings Bhd menjunam 81.6 peratus kepada RM277.07 juta pada suku kedua berakhir 30 Jun 2020 daripada RM1.51 bilion yang dicatatkan dalam suku yang sama tahun lepas di belakang kerugian pengubahsuaian dan peruntukan yang lebih tinggi semasa suku tersebut.

Ketua Pegawai Eksekutif Kumpulan Datuk Abdul Rahman Ahmad berkata pendapatan kumpulan perbankan itu jatuh kepada RM3.87 bilion daripada RM4.47 bilion.

“Prestasi yang lemah ini berpuca daripada persekitaran ekonomi yang mencabar berikutan pandemik Covid-19 yang telah menyebabkan kerugian pengubahsuaian akibat moratorium yang diberikan kepada peminjam termasuk peruntukan yang lebih tinggi disebabkan oleh faktor makroekonomi dan peruntukan kredit tertentu,” katanya dalam satu sidang media maya berhubung dengan prestasi kewangan kumpulan itu di sini hari ini.

Abdul Rahman, bagaimanapun, berkata, perniagaan asas kumpulan kekal berdaya tahan, dengan pinjaman dan deposit meningkat secara positif sebanyak 3.9 peratus dari tahun ke tahun kepada RM369.9 juta dan 7.8 peratus dari tahun ke tahun kepada RM419.5 bilion, yang menyebabkan pendapatan faedah bersih mengembang 6.0 peratus dari tahun ke tahun kepada RM6.4 bilion, tidak termasuk kesan kerugian pengubahsuaian.

Pendapatan operasi menurun sebanyak 7.3 peratus, manakala perbelanjaan operasi berkurangan 3.3 peratus dari tahun ke tahun.

Melangkah ke hadapan, Abdul Rahman berkata, prestasi kewangan yang lemah diramal akan berterusan bagi baki tahun 2020 sejajar dengan keadaan ekonomi yang tidak menentu, memandangkan kumpulan mengiktiraf peruntukan yang lebih tinggi yang timbul daripada kesan faktor makroekonomi di bawah Standard Laporan Kewangan Malaysia 9.

Beliau berkata Kumpulan CIMB akan terus menyokong pelanggan yang terjejas oleh pandemik, terutamanya di Malaysia, selepas negara ini mula menghampiri penamatan moratorium menjelang hujung September depan.

Kumpulan komited untuk terus menyediakan bantuan dan sokongan lanjutan kepada pelanggan yang terlibat melalui program bantuan yang disasarkan (TAP), yang mana, sehingga akhir Jun, telah memberi manfaat kepada lebih daripada 1.25 juta pelanggan runcit serta 16,000 perusahaan kecil dan sederhana termasuk pelanggan korporat daripada segi aliran tunai.

Sokongan kumpulan terhadap pelanggan di Malaysia akan diteruskan selepas moratorium melalui TAP, sejajar dengan inisiatif bantuan Covid-19 kerajaan, katanya. – Bernama

See author's posts


AGH lancar platform dagangan gas asli Jun ini

KUALA LUMPUR: Penyedia penyelesaian pasaran tenaga bebas, Asia Gas Hub Sdn Bhd (AGH) akan melancarkan platform dagangan gas aslinya, GasX, pada Jun ini sebagai langkah untuk menjadikan Malaysia sebagai pusat hab gas.

Pengarah Urusan/Ketua Pegawai Eksekutif AGH Faris Mustaffa berkata, Asia merupakan pengimport terbesar untuk gas asli cecair (LNG) dan mencatatkan pertumbuhan terbesar dalam penggunaan gas tetapi rantau ini tidak mempunyai penanda aras gas seperti di Amerika Syarikat (AS) dan Eropah.

Pasaran gas digital akan membantu Malaysia menjadi lebih efektif dan telus untuk meningkatkan lagi pasaran gas domestik, katanya dan menggesa pihak berkepentingan untuk memainkan peranan mereka.

“Kami percaya pasaran Malaysia mempunyai potensi untuk menjadi pasaran yang cemerlang berbanding AS dan Eropah. Kami menyediakan penyelesaian untuk menjadikan pasaran tenaga yang lebih cekap dan berkesan.

“Bidang yang kami mahu beri tumpuan ialah menggunakan pendigitalan serta meningkatkan kesedaran dan menyediakan data pasaran dalam pasaran tempatan.

“Kami turut memberi tumpuan kepada menaik taraf keupayaan pengetahuan mengenai gas dan membina ekosistem,” katanya kepada Bernama dalam temu bual baru-baru ini.

Faris berkata, AGH sedang berunding dengan 17 pemain tempatan dengan lesen perkapalan untuk menjalankan perdagangan di platform itu bagi membolehkan pembeli memiliki dan menghantar gas ke Malaysia.

AGH akan turut membangunkan satu lagi sistem digital yang dinamakan LNGX untuk mengurus dan memudahkan pengimportan LNG yang dijangka dilancarkan pada suku pertama 2024.

“Terdapat cabaran untuk mengimport LNG seperti kos yang tinggi. Tidak ramai yang boleh melakukannya dan penggunaan juga rendah.

“Sistem kami akan dapat menguruskannya. Platform ini akan membolehkan peserta asing mengambil bahagian dalam sistem ini untuk menjalankan perdagangan LNG,” katanya.

Faris berkata dengan GasX dan LNGX, pasaran Malaysia akan lebih mudah diakses oleh pembekal asing dan pembekal tempatan akan mempunyai akses untuk mengimport LNG dan menjalankan perdagangan gas di GasX.

“Pasaran Malaysia akan lebih mudah diakses oleh pembekal lain yang mempunyai pasaran digital.

Gas juga perlu boleh didapati di Malaysia pada harga pasaran yang telus. Ia perlu lebih berdaya saing di rantau ini dan negara akan dapat menarik lebih ramai pelabur,” katanya.

Pelan untuk pasaran digital itu mula diumumkan pada Jun tahun lepas selepas AGH menandatangani Memorandum Persefahaman (MoU) dengan Universiti Teknologi Petronas (UTP) berkaitan pembangunan teknologi untuk pasaran digital.

Sebelum itu, AGH menandatangani MoU dengan Bursa Malaysia Derivatives Bhd untuk mengkaji kemungkinan mewujudkan kontrak niaga hadapan gas asli yang boleh diniagakan di bursa.

“Kerjasama kami dengan Bursa Malaysia kini di peringkat kedua. Kami akan melihat bagaimana untuk bergerak ke hadapan. Bursa Malaysia berminat untuk melaksanakannya.

“Selain itu, kami adalah bursa saham minyak sawit yang terbesar di dunia. Ia mengambil masa yang lama dan usaha daripada semua pihak untuk membinanya. Kami mahu mempercepatkan proses itu melalui pendigitalan,” katanya.

Sementara itu, baru-baru ini, AGH dan Comet mengumumkan bahawa teknologi terkini platform dagangan tenaga, CG Hub, telah dipilih untuk memacu pelancaran GasX AGH pada Jun.

Sebagai sebahagian daripada strategi keseluruhan yang lebih besar untuk membuka pasaran gas asli di Malaysia, AGH akan melaksanakan versi yang bersesuaian untuk CG Hub berfungsi sebagai pasaran untuk pembeli dan penjual antara lainnya berunding dan melaksanakan transaksi bagi gas asli domestik.

“Selepas lebih setahun analisis teknologi global yang boleh didapati untuk projek ini, kami memilih CG Hub sebagai asas untuk pasaran gas kami,” kata Faris. – Bernama

See author's posts


Keuntungan bersih MMC Corp meningkat

KUALA LUMPUR: Keuntungan bersih MMC Corporation Bhd bagi suku kedua yang berakhir pada 30 Jun, 2020 (Suku Kedua 2020) meningkat kepada RM77.36 juta daripada RM67.25 juta dalam tempoh yang sama tahun lepas.

Bagaimanapun, hasil susut 19.5 peratus kepada RM990.68 juta daripada RM1.23 bilion sebelumnya.

Syarikat itu dalam makluman kepada Bursa Malaysia semalam berkata hasil rendah itu adalah disebabkan kemajuan perlahan projek Transit Aliran Berkapasiti Tinggi Lembah Klang Laluan Sungai Buloh-Serdang-Putrajaya (KVMRT-SSP) dan kuantiti penumpang serta kargo yang rendah di Lapangan Terbang Senai, selain kuantiti rendah yang dikendalikan di semua pelabuhan, yang terjejas akibat pelaksanaan Perintah Kawalan Pergerakan (PKP).

“Bagaimanapun ia diimbangi oleh keputusan lebih baik syarikat sekutu, iaitu Malakoff, keuntungan penjualan tanah di Senai Airport City dan perbelanjaan operasi rendah,” kata syarikat itu.

Mengenai prospek masa depan, MMC berkata, ia menyedari akan persekitaran perniagaan yang mencabar dalam tahun kewangan 2020 memandangkan kelembapan ekonomi dunia akibat daripada pandemik Covid-19.

Tetapi kumpulan itu berpandangan, penurunan kes Covid-19 ketika ini sebagai satu kemajuan positif ke arah pemulihan ekonomi sekiranya situasi kekal seperti ini.

Mengenai prestasi segmennya, ia berkata bahagian pelabuhan dan logistik akan terus menumpukan kepada pengoptimuman sumber susulan prospek kuantiti kontena global yang bertambah baik.

Bahagian tenaga dan utiliti dijangka menyumbang pendapatan yang konsisten daripada dua syarikat sekutunya iaitu Malakoff dan Gas Malaysia, manakala bahagian kejuruteraan dijangka menyediakan pendapatan tetap kepada kumpulan daripada nilai perolehan kontrak sedia ada yang besar diterajui projek Jajaran KVMRT-SSP.

“Bahagian itu juga kekal aktif dalam usahanya untuk menambah nilai perolehan kontrak selain menumpukan usaha menyiapkan projek sedia ada tepat pada masanya,” kata syarikat itu.

MMC berkata, memandangkan persekitaran yang mencabar pada masa depan, ia komited untuk mengukuhkan kedudukan pasarannya dengan menumpukan kepada prestasi operasi dan pengoptimuman kos selain meneroka peluang baharu.-Bernama

See author's posts


Vietnam dijangka beri cabaran sengit

TUAN rumah Sukan SEA ke-31, Vietnam dijangka memberikan cabaran sengit dalam kedua-dua kategori, lelaki dan wanita bagi acara sepak takraw pada temasya sukan dwitahunan itu.

Presiden Persatuan Sepak Takraw Malaysia (PSM) Datuk Seri Ahmad Ismail berkata ia berikutan di kala skuad wanita Vietnam sudah menjadi pencabar pingat bersama Thailand, skuad lelaki negara itu juga sedang menunjukkan peningkatan untuk menjadi pencabar utama kepada Thailand, Malaysia dan Indonesia.

“Difahamkan lebih kurang lapan acara dicadangkan untuk dianjurkan di Hanoi, tahun depan. Acara seperti regu berpasukan, regu, team double, double, team quadrant, quadrant, hoop dan acara campuran bakal dipertandingkan, tetapi belum ada pengesahan (manakala chinlone juga dirayu untuk dimasukkan).

“Pada Sukan SEA lalu, pasukan wanita kita mampu memberi saingan sengit kepada Vietnam sebelum tewas kerana kesilapan sendiri. Tetapi kita tidak boleh memandang rendah pasukan lelaki Vietnam yang sedang menunjukkan peningkatan, lebih-lebih lagi apabila menjadi tuan rumah. Difahamkan pada waktu COVID-19 pun mereka berlatih siang dan malam,” katanya kepada Bernama.

Pada Sukan SEA 2019 di Filipina, Malaysia membawa pulang dua pingat perak menerusi acara regu lelaki dan regu berpasukan lelaki serta gangsa melalui regu wanita daripada enam acara dipertandingkan, manakala pada edisi 2017 di Kuala Lumpur, Malaysia meraih dua emas, tiga perak dan enam gangsa daripada 12 acara. Mengulas lanjut mengenai persediaan ke Sukan SEA 2021 dan Sukan Asia 2022 di China, Ahmad berkata pihaknya akan menentukan sasaran dan perancangan yang lebih rapi selepas menganalisis tahap kekuatan dan kelemahan skuad negara berbanding pasukan lawan.

“Kita memerlukan sekurang-kurangnya satu kejohanan antarabangsa untuk menilai kerana kejohanan dan latihan tertangguh akibat pandemik Covid-19. Berdasarkan kejohanan, pengarah teknikal kita (Abdul Talib Ahmad) dan barisan jurulatih akan bertanggungjawab merangka strategi dan memperbaiki kelemahan yang dikenal pasti,” katanya.

Sementara itu, Ahmad berkata buat pertama kali, PSM bakal menubuhkan skuad B (pelapis) wanita pada Januari 2021 dalam usaha meningkatkan prestasi pemain menerusi persaingan sihat apabila adanya lebih banyak kumpulan pemain.- Bernama

See author's posts


Sedia hadapi pilihan raya

KUCHING: Semua wakil rakyat komponen Gabungan Parti Sarawak (GPS) terutamanya Parti Pesaka Bumiputera Bersatu (PBB) diminta bersedia untuk menghadapi Pilihan Raya Negeri (PRN) Ke-12 dan sentiasa turun padang bertemu rakyat.

Ketua Menteri Datuk Patinggi Abang Johari Tun Openg berkata, ini adalah sebagai persediaan menghadapi PRN yang mana penggal akan berakhir tahun hadapan.

“Saya telah meminta wakil-wakil rakyat Parti Pesaka Bumiputera Bersatu (PBB) dan komponen GPS untuk turun padang.

“Saya tidak tahu bila PRN tetapi semestinya semua orang perlu bersedia untuk menghadapinya dan membuat persediaan awal, bukannya saat-saat akhir.

“Ia sama juga seperti anda berlumba lari, latihan dan persediaan awal perlu dilakukan bagi memastikan pernafasan cukup bagus untuk memenangi perlumbaan,” katanya.

Abang Johari yang juga Pengerusi GPS dan Presiden PBB berkata demikian pada sidang media selepas Mesyuarat Majlis Tertinggi PBB di Auditorium, Ibu Pejabat PBB, di sini, semalam.

“Kita cuma ada setahun sahaja lagi untuk PRN dan ia bukannya lama, pejam celik sahaja sudah setahun, maka kita perlu bersedia daripada awal,” jelasnya.

Menjawab pertanyaan pemberita mengenai jika situasi wabak Covid-19 masih ada dan Malaysia dalam Perintah Kawalan Pergerakan (PKP), adakah PRN masih dapat dijalankan atau ditangguhkan, Abang Johari berkata, ia hanya dapat ditangguhkan jika terdapat kecemasan.

“Tetapi dalam keadaan biasa, PRN mesti dijalankan sebelum tamat penggal dan ia boleh berlangsung bila-bila masa dalam tempoh setahun ini.

“Dalam sesuatu keadaan, jika Suruhanjaya Pilihan Raya (SPR) menyatakan boleh dijalankan, kita tidak boleh menangguhkan dan ia mesti dijalankan.

“Dengan situasi semasa kerana kita dalam Perintah Kawalan Pergerakan Pemulihan (PKPP) dan dinasihatkan oleh SPR macam mana kita menjalankan pilihan raya dalam keadaan yang sedemikian,” ujarnya.

Mengulas mengenai soalan adakah PRN akan diadakan pada tahun ini, Abang Johari berkata, beliau tidak tahu kerana masih ada tempoh setahun untuk penggal ini berakhir namun pihaknya perlu bersedia dalam tempoh ini.

Turut hadir TimbaIan Ketua Menteri Datuk Amar Douglas Uggah Embas dan Datuk Amar Awang Tengah Ali Hasan serta barisan Kabinet Negeri yang lain.

Oleh Zarina Abdullah

See author's posts


Gerak, Gempur Parlimen Sibu, Lanang!

SIBU: Gempur Parlimen Sibu dan Lanang!

Itulah matlamat program yang dihadiri kira-kira 2,000 penyokong Gabungan Parti Sarawak (GPS) Pulau Taman Li Hua malam ini.

Program itu dinamakan ‘Gerak Gempur Parlimen Sibu dan Lanang, anjuran Parti Rakyat Bersatu Sarawak (SUPP), salah satu parti dalam GPS.

Pada majlis itu, Presiden SUPP, Dato Sri Dr. Sim Kian Hui turut memperkenalkan calon GPS bagi kerusi Parlimen Sibu, Clarence Ting Ing Hoh dan calon GPS bagi kerusi Lanang, Wong Ching Yong.

Penyandang kerusi Sibu ialah Oscar Ling Chai Yew (DAP) yang dijangka turut dicabar Presiden Parti Sarawak Bersatu (PSB), Dato Sri Wong Soon pada pilihan raya 19  November nanti.

Penyandang kerusi Lanang pula ialah Alice Lau Kiong Yieng (DAP). Calon Parti Bumi Kenyalang (PBK), Priscilla Lau dijangka turut bertanding.

Sasaran GPS adalah untuk menamatkan cengkaman 12 tahun DAP di Sibu.

See author's posts


Peka pengorbanan petugas barisan hadapan

ADI SAFARMAN

KABONG: Peka dengan pengorbanan petugas di barisan
hadapan dalam memerangi wabak Covid-19, Pusat Khidmat Ahli Dewan Undangan
Negeri (ADUN) Kabong menghulurkan sumbangan makanan dan minuman kepada pasukan
keselamatan yang menjaga kawalan operasi di sekitar kawasan Kabong.

Pegawai Khas ADUN Kabong, Nur Elffi Amir berkata, Program
Khidmat Masyarakat tersebut telah mendapat kerjasama daripada Family W
Supermarket Kabong.

Sumbangan tersebut katanya, telah disampaikan kepada
Klinik Kesihatan Kabong, Balai Polis Kabong dan juga Anggota Jabatan
Sukarelawan Malaysia (Rela) kawasan Kabong.

“Sumbangan berupa 30 kotak air mineral, lima kotak
biskut kering dan 10 kotak mi segera bagi membantu barisan hadapan ini bertugas
sepanjang Perintah Kawalan Pergerakan (PKP) bagi usaha mengelakkan penularan
wabak Covid-19 di Kabong sehingga 31 Mac ini.

“Ia sekaligus merupakan tanda penghargaan pihak kami
iaitu Pusat Khidmat ADUN N.40 Kabong atas jasa dan pengorbanan anggota
keselamatan sepanjang Perintah Kawalan Pergerakan dijalankan,” katanya.

Kata Nur Elffi, sumbangan itu walaupun tidak seberapa
namun ia amat bermakna dan sebagai tanda terima kasih kepada petugas barisan
hadapan yang berkorban untuk rakyat Malaysia.

“Pihak kami merakamkan penghargaan atas sumbangan
bakti mereka yang berada di barisan hadapan dalam membenteras penularan
Covid-19.

“Kita berdoa semoga semua yang terlibat menangani
kes Covid-19 ini sentiasa dilindungi dan juga seluruh rakyat sentiasa sihat
tanpa jangkitan,” katanya.

Dalam pada itu, ADUN Kabong Mohd Chee Kadir menyeru
seluruh masyarakat di Kabong sentiasa menjaga kesihatan dan memastikan
penjagaan kebersihan diri di tahap tertinggi.

“Kita juga perlu sentiasa mematuhi segala arahan
kerajaan dari semasa ke semasa bagi menangani wabak ini dari terus merebak dan
menjangkiti lebih ramai,” katanya lagi.

Beliau turut mewakili seluruh warga N.40 Kabong ingin
mengucapkan terima kasih kepada Ketua Menteri, Datuk Patinggi Abang Johari Tun
Openg yang mengumumkan pelbagai pakej bantuan kepada rakyat yang terjejas
akibat Covid-19.

“Sehubungan itu, saya menggesa rakyat agar
berganding bahu bersama kerajaan memerangi wabak ini.

“Patuhilah arahan kerajaan agar pandemik bahaya ini
tidak terus menular sehingga mengorbankan lebih banyak nyawa,” katanya.

See author's posts


Empat cedera bom Perang Dunia II meletup

BERLIN: Empat orang cedera dan seorang daripadanya parah apabila bom Perang Dunia II meletup di tapak bangunan berhampiran stesen kereta api utama Munich pada  Rabu lalu, kata perkhidmatan kecemasan.

Pekerja pembinaan telah menggerudi ke dalam tanah apabila bom itu meletup, kata jurucakap bomba dalam satu kenyataan.

Menurut laporna media tempatan, letupan itu kedengaran beberapa kilometer jauhnya dan serpihan letupan itu bertaburan sehingga ratusan meter.

Imej menunjukkan kepulan asap naik di sebelah landasan kereta api.

Pengendali Kereta Api Deutsche Bahn menggantung perkhidmatannya di laluan yang terjejas.

Menurut perkhidmatan bomba, letupan berlaku berhampiran jambatan yang mesti dilalui oleh semua kereta api yang pergi ke atau dari stesen itu.

Kira-kira 75 tahun selepas perang, Jerman masih dipenuhi dengan senjata yang tidak meletup, sering ditemui semasa kerja pembinaan.

Bagaimanapun, kebanyakan bom berjaya dimatikan oleh pakar sebelum ia meletup.

Tahun lepas, tujuh bom Perang Dunia II ditemui di lokasi masa depan kilang Eropah pertama Tesla di luar Berlin.

Selain itu, bom besar juga berjaya dimatikan di Cologne dan Dortmund tahun lepas.

Pada 2017, penemuan bom seberat 1.4 tan di Frankfurt menyebabkan 65,000 orang dipindahkan, operasi seumpama itu terbesar sejak tamat perang di Eropah pada 1945. -AFP

See author's posts


DAMBAKAN MATA MUTLAK

SKUAD Kuching City FC belum lagi mahu menyerah kalah dalam misi melayakkan diri ke Piala Malaysia musim ini.

Justeru, skuad kendalian Irfan Bakti Abu Salim tetap bersedia melayan kujungan Perak FC II di Stadium Pasir Gudang sekali gus peluang untuk menjelmakan tiga mata penuh terus didambakan oleh pasukan yang kini menduduki tangga ketujuh.

Dengan berbaki dua perlawanan dalam tangan, pasukan The Cats memerlukan satu lagi kemenangan untuk mengesahkan diri bersaing dalam kancah Piala Malaysia 2021.

Penolong Ketua Jurulatih Kuching City, Sulaiman Hussin menyedari laluan berliku itu dengan pasukannya kini perlu memastikan kesilapan dalam baki dua perlawanan dapat dikurangkan.

Malah, beliau mahu semua pemain fokus bagi memastikan Kuching City akan ke pentas Piala Malaysia buat kali kedua dalam sejarah penubuhannya.

“Bagi saya, pemain perlu terus memberikan fokus bagi mengharungi baki dua perlawanan dalam memastikan misi Kuching City FC layak ke saingan Piala Malaysia.

“Apa pun saya berharap kesilapan-kesilapan yang kita lakukan ketika berdepan Teerengganu FC II tidak berulang ketika berdepan lawan lain dalam usaha meraih tiga mata yang cukup berharga,” katanya.

Kuching City sudahpun terlepas kelayakan ke Liga Super musim hadapan, namun masih berpeluang melayakkan diri ke Piala Malaysia sebagai lima pasukan terbaik yang bukan pasukan simpanan di Liga Premier.

Kekalahan kepada Terengganu FC II 2-0 baru-baru ini menyebabkan skuad kendalian Irfan Bakti tidak mempunyai pilihan selain terpaksa melakar kemenangan pada baki dua perlawanan untuk memburu slot ke pentas piala berprestij itu.

Malah, kemaraan mereka turut bergantung kepada keputusan PDRM FC, Kelantan FC dan Kelantan United.

Kuching City kini berada di kedudukan ketujuh Liga Premier dengan mengumpul 24 mata setakat ini.

Oleh ADI SAFARMAN

See author's posts


Hamilton juara guna tiga roda

PENDAHULU kejuaraan dunia, Lewis Hamilton terselamat daripada drama pusingan terakhir yang tegang dengan tayar yang pecah dan lusuh untuk meraih rekod kemenangan ketujuh dalam Grand Prix Britain kelmarin.

Juara dunia enam kali itu mendahului perlumbaan daripada mula sehingga ke bendera penamat, dan melalui campur tangan dua Car Safety, sebelum dia mengalami kegagalan tayar kiri depan di pusingan terakhirnya, meninggalkannya untuk memandu kereta Mercedes ke garisan penamat dengan Max Verstappen yang berada di tempat kedua pantas mengejar dalam kereta Red Bull beliau.

Pemandu dari Belanda itu mewarisi tempat kedua ketika rakan sepasukan Hamilton, Mercedes Valtteri Bottas, dengan selesa berada di tempat kedua untuk sebahagian besar perlumbaan, dilanda masalah yang sama, di bahagian depan kirinya mengempis di pusingan kedua terakhir.

Bottas  dari Finland kembali ke pits dan menamatkan saingan tanpa sebarang mata di tempat ke-11 ketika saingannya memperlahankan kereta mereka untuk mengekalkan tayar  masing-masing, Charles Leclerc yang memandu Ferrari menduduki tempat ketiga di belakang Verstappen di hadapan Daniel Ricciardo dari Renault dan Lando Norris dari McLaren.

Rakan sepasukan Norris, Carlos Sainz juga menjadi mangsa pecat tayar pada pusingan akhir perlumbaan yang menarik yang menyaksikannya jatuh dari tangga keempat hingga ke-13.

Esteban Ocon menduduki tempat keenam dalam kreta Renault kedua di hadapan Pierre Gasly dari Alpha Tauri, Alex Albon di Red Bull kedua, Lance Stroll of Racing Point dan juara empat kali Sebastian Vettel, dalam musim terakhirnya bersama Ferrari.

Kemenangan Hamilton adalah yang ke-87 sepanjang kariernya dan membolehkannya berada empat di belakang rekod Michael Schumacher 91.

“Dalam beberapa pusingan terakhir, saya mula memperlahankan rentak dan kemudian di pusingan terakhir, ia hanya mengempis,” kata Hamilton.

“Hati di mulut. Saya hampir tidak berjaya melepasi dua selekoh terakhir.”

Ia juga merupakan kemenangan ketujuh Mercedes dalam lapan edisi terakhir Grand Prix Britain.

Dalam kejuaraan pemandu, Hamilton mendahului dengan 88 mata selepas empat perlumbaan, mendahului 30 di hadapan Bottas yang tidak bernasib baik. – AFP

See author's posts


Calon GPS di DUN Samalaju turun padang

BINTULU: Calon Gabungan Parti Sarawak (GPS) di kawasan Dewan Undangan Negeri (DUN) Samalaju Dato Majang Renggi turun padang bertemu penduduk di Kampung Penan Muslim Batu 10, Jalan Bintulu-Miri.

Beliau yang juga penyandang kerusi itu turun ke rumah panjang yang berdekatan di kawasan sekitar di sini, semalam.

Beberapa rumah panjang dan kampung tersebut dilawati dengan berpandukan kelulusan permit yang dikeluarkan oleh pihak Polis Diraja Malaysia (PDRM) Bintulu.

Kerusi DUN Samalaju menyaksikan pertembungan lima penjuru di antara Gabungan Parti Sarawak (GPS) Parti Bumi Kenyalang (PBK), Parti Tindakan Demokratik (DAP), Parti Bansa Dayak Sarawak Baru (PBDSB) dan Parti Sarawak Bersatu (PSB).

See author's posts


MSN semak semula elaun latihan atlet

MAJLIS Sukan Negara (MSN) membuat semakan semula pemberian elaun kepada atlet kebangsaan yang diberikan kontrak baharu menjalani program latihan tahun ini, berdasarkan prestasi mereka sejak 2018.

Ketua Pengarah MSN Datuk Ahmad Shapawi Ismail (gambar) berkata penyelarasan semula elaun itu dilakukan susulan keadaan semasa ekonomi negara yang terkesan akibat pandemik Covid-19, selain bencana alam yang melanda negara baru-baru ini.

“Memang terdapat sedikit penurunan kepada elaun yang lebih bersesuaian kepada prestasi semasa atau terbaik mereka, dan ini lebih adil kepada mereka yang mempamerkan prestasi bersesuaian dengan pingat dimenangi,” katanya pada sidang media di sini semalam.

Menurutnya pemenang pingat emas Sukan SEA dan Sukan Para ASEAN akan menerima elaun RM2,000, manakala pemenang pingat perak dan gangsa menerima nilai sama berjumlah RM800.

Katanya, elaun latihan bagi atlet yang merangkul pingat Sukan Asia/Para Asia dan Sukan Komanwel pula adalah sama, menyaksikan pemenang emas menerima kadar elaun RM4,500 diikuti RM4,000 (perak) dan RM3,500 (gangsa) manakala RM7,500 bakal menanti pemenang emas Sukan Olimpik/Paralimpik diikuti RM7,000 (perak) dan RM6,000 (gangsa).

Selain itu, atlet yang tidak mendapat pingat tetapi masih disenaraikan dalam program latihan MSN, bakal mendapat RM800 manakala atlet pelapis RM500.

Ahmad Shapawi menjelaskan jumlah elaun latihan diterima itu tidak termasuk penginapan, makan dan minum, latihan dan prasarana latihan yang disediakan oleh MSN kepada atlet.

Pada 2019, penyelarasan elaun menyaksikan pemenang pingat pada Sukan Olimpik/Paralimpik akan menerima RM7,500, diikuti atlet yang memenangi pingat di Sukan Asia/Para Asia menerima RM6,000, Sukan Komanwel menerima RM3,500 dan Sukan SEA/Para ASEAN pula RM2,000.

Ditanya sama ada atlet sedia maklum dengan penyelarasan elaun itu, beliau berkata mereka dilihat memahami berhubung situasi semasa melanda negara, sehingga menyebabkan kadar elaun distruktur semula.

Sementara itu, Ahmad Shapawi berkata pemberian elaun itu sebahagian daripada peruntukan berjumlah RM27.5 juta diberikan kepada MSN, untuk menyediakan program latihan kepada atlet senior, pelapis dan atlet para yang bertanding pada tiga temasya sukan utama sepanjang tahun ini.

“Kita ada misi kita untuk Sukan SEA di Hanoi, Vietnam pada Mei ini, diikuti Sukan Komanwel di Birmingham, United Kingdom pada Julai dan Sukan Asia di Hangzhou, China pada September.

“Program ini akan dibentuk menerusi temasya tersebut. Kita tahu kita perlukan peruntukan yang kita dapat sebelum ini, dan amat berterima kasih kepada kerajaan yang menyediakan peruntukan ini,” katanya.

Dalam pada itu, beliau memaklumkan MSN mengenal pasti 248 atlet biasa dan 45 atlet para yang tersenarai dalam program latihan tahun ini, manakala program pelapis menyaksikan 178 atlet biasa dan 22 atlet para.

Katanya, atlet yang tidak tersenarai dalam program latihan perlu menerima hakikat bahawa peluang perlu diberikan kepada atlet lain yang menampilkan prestasi lebih baik daripada mereka.- Bernama

See author's posts


BEMA bantu secara sukarela

BINTULU: Bantuan Bersama Darurat Bintulu (BEMA) adalah untuk memberikan bantuan dan pertolongan yang proaktif antara syarikat anggota sekiranya berlaku kecemasan besar.

Wakil Pengerusi BEMA juga Pengurus Seksyen Kecemasan & Kebakaran Malaysia LNG Sdn Bhd, Zamal Bujang berkata, BEMA menjalankan operasinya secara sukarela untuk membantu.

“BEMA berfungsi untuk secara proaktif mempromosikan gotong-royong dan kerjasama antara anggota sektor swasta,” katanya.

Beliau berkata demikian dalam Mesyuarat Bintulu Emergency Mutual Aid (BEMA) bertempat di Kelab Kidurong Bintulu.

Menurutnya, BEMA akan menjalankan operasinya secara sukarela untuk membantu melindungi pekerja dan orang awam dari kecederaan dan bahaya kesihatan.

Ini termasuklah mencegah kehilangan atau kerosakan harta benda dan melindungi alam sekitar.

Sehubungan itu, beliau turut menekankan tindakan yang telah dipersetujui oleh ahli BEMA dalam memastikan kesiap-siagaan ahli dalam menghadapi krisis.

“Mewujudkan pelan tindakan kecemasan untuk memastikan ahli BEMA mempunyai sumber yang mencukupi dan tindakan kecemasan dapat dilakukan secara sistematik dalam menangani semua bentuk kecemasan,” katanya.

Dalam perkembangan sama, Penasihat BEMA Ketua Zon 5, Jabatan Bomba Dan Penyelamat Malaysia, Sarawak, Unjar Lum, berharap ahli BEMA kekal aktif terutama dalam mempromosi keselamatan kebakaran untuk penduduk sekitar.

“Mesyuarat perlu meneliti penyertaan syarikat bukan minyak dan gas terutama di sekitar kawasan kidurong ini kerana Bintulu telah berkembang pesat dan pelbagai industri telah wujud berbanding ketika penubuhan BEMA” katanya.

Pada akhir mesyuarat, sesi penyerahan Tugas Pengerusi BEMA penggal berakhir 2020, Wakil Malaysia LNG Sdn Bhd, En Zamal Bujang kepada Pengerusi bagi penggal 2020-2022 Ketua Zon 5 Jabatan Bomba dan Penyelamat Malaysia, Unjar Lum dan seterusnya kepada Timbalan Pengerusi 2020-2020 Wakil PETRONAS Carigali Sdn Bhd (Sarawak Gas) Syahrizul Fadly, Specialist (Operation Safety).

Oleh Ellie Edward

See author's posts


AS lulus RUU perbelanjaan dasar pertahanan

WASHINGTON: Senat Amerika Syarikat (AS) pada Khamis meluluskan Rang Undang-undang (RUU) versi perbelanjaan pertahanannya untuk tahun fiskal 2021, merangkumi peruntukan sekatan bagi projek saluran paip Nord Stream 2, lapor agensi berita Sputnik.

Akta Kebenaran Pertahanan Negara Senat 2021 (NDAA) diluluskan dengan undian 86-14.

Pada Selasa, Dewan Perwakilan meluluskan RUU perbelanjaan pertahanan sebanyak AS$740.5 bilion (AS$1 = RM4.3), merangkumi sekatan yang berkaitan dengan Nord Stream 2. Dewan Senat dan Dewan Perwakilan yang dilantik akan menyelaraskan kedua-dua rang undang-undang tersebut melalui proses persidangan. Setelah mereka menyetujui RUU yang diselaraskan, kedua-dua dewan akan mengadakan pungutan suara sebelum ditandatangani Presiden sebagai undang-undang atau membatalkannya.

Rang Undang-undang versi Dewan Senat termasuk dana tambahan untuk pertahanan peluru berpandu dan pembangunan senjata hipersonik. Ia turut merangkumi langkah-langkah untuk menukar nama pangkalan mengikut nama pemimpin Gabungan.

Pejabat Pengurusan dan Belanjawan awal minggu ini berkata Presiden Donald Trump akan menolak Rang Undang-undang versi perbelanjaan Dewan Perwakilan kerana menentang peruntukan untuk menamakan semula pangkalan bersempena nama pemimpin Gabungan.- Bernama

See author's posts


percuLeicester ‘ajar’ Man Citybaan

HATRIK Jamie Vardy memberikan tamparan awal kepada harapan Manchester City untuk merampas kembali gelaran Liga Perdana Inggeris ketika mereka memberikan tiga sepakan penalti dalam kekalahan 5-2 kepada Leicester semalam.

City tanpa beberapa pemain utama kerana kecederaan dan jangkitan Covid-19, tetapi kekurangan di bahagian pertahanan yang menjejaskan usaha mereka mempertahankan gelaran musim lalu sekali lagi didedahkan oleh kepantasan dan kehebatan penyudahan Vardy ketika pasukan Pep Guardiola melepaskan lima gol untuk pertama kali dalam kerjaya kejurulatihannya.

Leicester melonjak ke puncak liga namun terpaksa bangkit daripada ketinggalan melebarkan permulaan sempurna ketika percubaan hebat Riyad Mahrez menentang bekas kelabnya membuka jaringan hanya selepas empat minit.

“Masalahnya adalah kami memberi tekanan tambahan ke atas diri kami sendiri untuk menjaringkan gol kedua dan ketiga dan harus lebih tenang kerana tidak memiliki pemain untuk menyerang dalam kotak penalti yang kami perlukan.

“Saya tidak akan menyerah, saya akan berusaha mencari jalan keluar,” kata Guardiola.

City dilaporkan hampir menandatangani pemain pertahanan tengah Benfica, Ruben Dias dan keperluan untuk sokongan di bahagian pertahanan amat jelas ketika Vardy merobek pasangan percubaan Eric Garcia dan Nathan Ake.

“Kami bersiap untuk membuat mereka marah dan itu berhasil dan tahu jika kami mengikuti rancangan kami, kami akan mendapat beberapa peluang,” kata Vardy.

Itu adalah Kyle Walker yang lebih berpengalaman yang melakukan kesilapan untuk memulai kebangkitan Leicester ketika dia menjatuhkan Vardy yang kemudiannya menyempurnakan sepakan penalti.Bekas pemain antarabangsa England itu kemudian dengan bijak melambungkan umpan silang Timothy Castagne dan sekali lagi menghasilkan sepakan penalti.

Vardy terus berjaya menewaskan Ederson dan James Maddison melengkapkan kemenangan ke atas City dengan percubaan melengkung ke sudut atas.

Ake mengurangkan defisit enam minit sebelum tamat hasik sepakan sudut Mahrez, tetapi setelah Vardy dikeluarkan, satu lagi takel City, kali ini Benjamin Mendy membolehkan Tielemans Anda menyempurnakan penalti ketiga Leicester. – AFP

See author's posts


Esport sasar satu emas

Menteri Muda Belia dan Sukan Sarawak Datuk Snowdan Lawan mensasarkan satu pingat emas daripada kontijen esport Sarawak dalam Temasya Sukan Malaysia (SUKMA) akan datang.

Beliau berkata demikian ketika ditemui selepas menghadiri Program Walkabout Santai Esport @ SESA (Sukan Elektronik Negeri Sarawak) Mini Esport Hub di sini, semalam.

“Memandangkan ini kali pertama diadakan di peringkat SUKMA, jadi masa ini kita cuma sasarkan satu pingat emas melalui Evolution Soccer.“Kita turut meletakkan harapan tinggi kepada dua lagi kategori iaitu Dota 2 dan Mobile Legend untuk membawa pulang pingat bagi kategori masing-masing,” katanya.

Menurut Snowdan, kontinjen esport Sarawak seramai 18 orang itu sedang giat menjalani latihan di Mini Esport Hub di D Arena Kota Samarahan ini sebagai persediaan rapi menghadapi pertandingan.

Mengulas tentang aksi persahabatan bersama kontinjen lain, beliau berkata kontinjen Sarawak belum lagi merancang untuk mengadakannya dalam masa terdekat ini.

“Kita tiada masalah untuk buat perlawanan persahabatan, tapi kita akan simpan sedikit strategi, kita tak nak mereka tahu senjata rahsia kita,” ujarnya lagi.

Snowdan yang baru berkesempatan mengadakan lawatannya buat kali pertama di D-Virtual Park melahirkan rasa kagum dengan segala fasiliti yang terdapat di sini dan bangga kerana dipuji oleh Menteri Belia dan Sukan Malaysia baru-baru ini.

Turut hadir Pengurus Bahagian Sukan, Perbadanan Sukan Sarawak (SSC) Ahmad Rodzli Hashim, Presiden Sarawak E-Sport Association (SESA) Afiq Fadhli Narawi dan Exco Pemuda Parti Pesaka Bumiputera Bersatu (PBB) Malcolm Layang Jimbun.

Oleh Akmal Adib Yusup

See author's posts


Ik Pahon dilantik semula Presiden DBNA

KUCHING: Timbalan Setiausaha Kerajaan Negeri Datu Ik Pahon Joyik dipilih semula sebagai presiden Persatuan Kebangsaan Dayak Bidayuh (DBNA) ketika Mesyurat Agung Tiga Tahun Sekali (TGA), semalam.

Beliau memenangi jawatan tersebut tanpa bertanding dalam pemilihan pemegang jawatan untuk penggal 2020 hingga 2022.

Pemilihan semula beliau bermaksud bahawa Ik Pahon kini memimpin DBNA untuk penggal keenam berturut-turut, sementara yang lain pemegang jawatan DBNA untuk 2020 hingga 2022 melihat gabungan wajah lama dan baharu mengisi jawatan.

Pegawai Pendidikan Daerah Bau, Charlie Ungang mengekalkan jawatannya sebagai Timbalan Presiden, setelah mengumpulkan jumlah undian tertinggi dalam pertandingan tiga penjuru.

Selain itu, Profesor Madya Dr. Kismet Hong Ping dan pensyarah kanan Dr. Clarence Jerry adalah dua naib presiden yang baharu manakala, Joseph Jindy Peter Rosen juga dikekalkan sebagai naib presiden.

Seramai enam orang bersaing bagi merebut tiga jawatan naib presiden.

Jawatan Setiausaha Agung dikekalkan oleh peguam Jubilant Austinway setelah menang dalam pertandingan dua penjuru manakala, Andrew Joris Noyen adalah Bendahari baharu DBNA dan bekas Setiausaha Majlis Perbandaran Padawan (MPP) juga memenangi pertandingan dua penjuru untuk jawatan tersebut.

Senorita Senong adalah Penolong Setiausaha yang baharu dan James Nahar memenangi pertarungan terus untuk jawatan Penolong Bendahari Umum.

Selain itu, Atop Derop terpilih sebagai Pegawai Budaya baharu, sementara Samuel John dikembalikan tanpa bertanding sebagai Pegawai Maklumat.

Sementara itu, pemilihan lapan jawatan anggota majlis tertinggi biasa menyaksikan empat wajah baharu terpilih iaitu John Riba Marin, Shirley Kho, Dr. Paul Tulik dan Kecha Dewok, keseluruhan empat lagi yang dikekalkan adalah Billy Sujang, Bronnie Marshall, Kapten Bernard Idit dan Mejun Abang.

John Wayne Chamberlin dari Jabatan Peguam Negara mengetuai pegawai pemulangan untuk pilihan raya, dan dibantu Boniface Anat.

Selepas pilihan raya, TGA memutuskan untuk melantik semula Dato Sri Michael Manyin Jawong sebagai Ketua Penasihat DBNA dan melantik Lansy Johan sebagai Juruaudit Dalaman.

Sebanyak 120 perwakilan dan pemerhati dari 20 cabang DBNA termasuk dari Lembah Klang menghadiri TGA yang membincangkan resolusi dari cabang yang terutama menyentuh isu tanah dan perkara lain yang mempengaruhi masyarakat Bidayuh.

Dalam pada itu, projek asrama komuniti DBNA bernilai RM16 juta, dijangka siap pada 2022 dijangka akan menjadi mercu tanda terbaru masyarakat Bidayuh di bandar, bahagian pertama pembiayaan untuk projek tersebut oleh Kerajaan Sarawak sudah diserahkan oleh Ketua Menteri Datuk Patinggi Abang Johari Tun Openg pada 3 September lalu.

See author's posts


Badan Muafakat Pendidikan platform lahir golongan ilmuan

KUCHING: Badan Muafakat Pendidikan Pantai Damai bertindak sebagai platform terbaik untuk memperkasa bidang pendidikan.

Menteri Muda Utiliti (Bekalan Air) Datuk Dr Abdul Rahman Junaidi berkata, ia secara tidak langsung dapat memastikan perhubungan antara warga pendidik sentiasa berjalan lancar.

Malah menurutnya, kerjasama antara pendidik penting untuk memastikan kawasan Dewan Undangan Negeri (DUN) Pantai Damai dapat melahirkan lebih ramai golongan bijak pandai.

“Kita menubuhkan badan ini untuk memastikan lebih ramai golongan bijak pandai dan berilmu dapat dilahirkan.

“Badan muafakat juga membolehkan golongan pendidikan dalam bidang pendidikan sentiasa berhubung terutama melibatkan pemerkasaan bidang pendidikan,” katanya.

Beliau berkata demikian pada Majlis Hi Tea Badan Muafakat Pendidikan Pantai Damai semalam.

Dr Abdul Rahman yang juga Menteri Muda di Jabatan Ketua Menteri (Hal Ehwal Islam dan DBKU) turut menggesa Badan Muafakat Pendidikan Pantai Damai untuk mengariskan visi baharu bagi tempoh 10 tahun bermula 2020 hingga 2030.

“Ia termasuk melibatkan usaha untuk memperkasa bidang teknologi di sekolah termasuk melibatkan kemudahan teknologi maklumat dan komunikasi (ICT).

“Kita boleh berbincang agar kualiti pendidikan kita berada pada tahap terbaik dan kita mampu melahirkan pelajar yang berkemampuan tinggi,” ujarnya.

Menjelang tahun 2030 katanya, Sarawak memerlukan lebih ramai golongan ilmuan dan cendiakawan bagi memenuhi keperluan tenaga kerja selaras dengan perancangan kerajaan Sarawak untuk menjadi negeri berpendapatan tinggi.

“Kita perlu menyediakan golongan bijak pandai bermula dari sekarang bagi memenuhi keperluan tenaga kerja pada masa depan,” jelasnya.

Hadir sama Pengerusi Badan Muafakat Pendidikan Pantai Damai Affida Helmi dan Pengerusi Biro Pendidikan N.4 Pantai Damai Siti Suhaila Majdi.

Oleh Diyana Samsuddin

See author's posts


NOVEL TERUTU JEMU AMBUN LEMAI

Tusun Ke-27

DIAU DI RUMAH PANJAI

DIATU nyauka sebulan Nadia udah begulai enggau indai iya di rumah panjai. Tu baru iya ngasaika pengidup ti jauh bebida ari iya ti disepi iya kenyau ari iya agi mit nyentukka ke iya nyau dara. Maya apai iya agi bisi suba lalu udah apai iya nadai, Nadia semina bisi awak diau di rumah panjai semina lebuh peremisi sekula lalu nya pan nadai kala lama.

Nadia beratika pengidup di rumah panjai beguna bendar ke disiplin baka di sekula mega taja pan di sekula semua pengawa disekat, dijaga lalu dikemataka pengajar. Di sekula, utai ti dikereja, semua nya udah diperambu Kepala Pengajar enggau bala pengajar nitihka atur enggau juluk sekula. Semua pengawa diletakka jam ngereja iya. Maya makai, mandi, belajar, bemain enggau tinduk semua bisi sekat. Semua nya belalauka munyi luching. Semua nya bepelasarka langkar jam ti udah ditetapka. Sebarang pengawa ti ngelui ari nya dikumbai udah ngelanggar atur sekula ti udah dichelak ba surat. Atur enggau undang-undang sekula nya ditemu semua pengajar enggau nembiak sekula. Sebarang pengawa tauka ulah ti limpang ari atur ti dikedekaka penerit adat sekula dikumbai ngelanggar disiplin sekula. Ketegal nya, pengidup di sekula nya mesti nitihka chuan ti udah ditagaka sekula nya.

BEJALAI BETUNGKATKA ADAT, TINDUK BEPANGGALKA PENGINGAT

Di rumah panjai chuan iya tau disebut mayuh. Tiap-tiap pintu bilik ba rumah panjai nya bisi chuan kediri empu. Amat ga rumah panjai nya betampung perabung, besambung temetung, berimbai ruai lalu dipegai, dijaga enggau dikemataka tuai rumah, runding, ulah enggau juluk ati penguan rumah nya tau bebida-bida. Orang tau milih chuan ke diri empu amat ga utai ti dikereja nya enda ngelanggar adat enggau penti pemali ti dikingat lalu dititi ditali. Semua penguan rumah panjai seruran ingatka batang runding ti belalauka adat; bejalai betungkatka adat, tinduk bepanggalka pengingat.

Nambahka nya, orang di rumah panjai siru begulai sejalai enggau pangan diri. Sida siru bejaku enggau nyaga perangai diri. Nyaga meruah diri. Sida balat bebasaka pangan diri. Sedang dia ati bisi ensiban, bisi enda nyamai tauka penemu enda besetuju enggau pangan diri, sida mutarka nya enggau jalai pekat. Tuai rumah madamka laya nembiak redak ke mit-mit, enti bisi,  ngena  sempekat ti ditemu semua sida serumah amat pan nya nadai betulis, pekara mit anang dikemesai, sedang dia utai bisi, iya diasuh nadai.

Nya mih gaya pengidup ti belabuh dititihka Nadia. Pengidup di dunya ke amat baka tu mih ti deka disepi Nadia ke ngasaika iya baka anak itik ti baru mechah. Iya agi dikerungi dalam kerungan. Asai ke apin nemu ngair kediri. Seribu satu macham peneleba baru deka ditemu lalu disatup. Seribu satu macham pengasai baru deka disepi lalu ditangkup. Chukup agi mayuh utai deka dipelajarka iya. Diatu baru iya ngasaika pengidup di sekula nya amat-amat semina siti latih dikena nempuh chabaran di dunya ke bendar ke penuh laban penekul enggau pengemar.

Di rumah panjai nadai jam enggau luching letrik ti bemunyi. Pagi ditanda enggau penumbuh mata panas lalu lemai ditanda enggau pemadam iya enggau penatai tumbuh nyang ti diramika munyi ngingit. Maya hari di entara pagi enggau lemai dipadahka enggau pejalai matahari nengah kebung langit.

Enti agi kelia, agi maya sida aki Nadia menya di menua ulu, orang rumah panjai nemu hari deka siang hari sida ke ninga nyawa kaban jelu empeliau ke rerangau bejelangkit  di randau kubal arang. Orang nemu hari deka terang ari ke ninga babi ke bemunyi nelentangka dulang. Orang nemu hari teberingkas tawas ari ke ninga munyi manuk ke mengkukuk ngenjun gelanggang. Nyadi ke diatu, laban menua ke udah selampur mansang, bala Iban  bela dani nyerumba radio ke dipasang enggau program ngena Leka Sampi Sembiang ti dientudika Pantun Bulan.

Malam di rumah panjai beteladanka penumbuh bulan enggau bintang. Mayuh pengawa dikereja nitihka maya dipadahka bulan enggau bintang di langit. Orang ngereja pengawa beumai betaun; manggul, nasau, nebas, nebang, nunu, nugal, mumpun, mantun, nyumba enggau ngetau semua bechuanka bulan. Lebuh deka nyuluh, berikan enggau ngambi manyi orang beratika pemesai bulan. Nyayat sekeda kayu ke ramu bepanggaika ba maya bulan dikena nentuka ramu nya enda bubuk. Nebang tauka melah payan pan bisi maya iya manah tauka enda manah. Ngulihka tekalung ke ribis pan baka nya mega. Enti enda pia, ramu, buluh tauka ribis nya tau enda ulih diguna.

Bintang, mayuh bansa enggau nama. Sayau bendar semina Iban rebak ke dulu aja agi bisi nemu kaul bintang enggau pengidup Iban di dunya. Iban rebak tuai suba beratika endur bintang di langit urung dinihari laban maya nya sida tampak bendar dipeda. Bintang Banyak ke suah mega disebut Bintang Tujuh laban sida beraban tujuh igi enggau Bintang Tiga ti suah mega disebut Bintang Tangkung Peredah bisi kaul enggau rebak pengawa umai.

Lebuh Bintang Banyak ayan ba tisi tauka bingkai langit, nya maya orang beumai nurunka panggul. Reti nya Iban belabuh nebas tanah ke deka alai beumai nya. Lebuh iya dipeda ba perabung langit maya dinihari, nya maya Iban nunu reban lalu dientudika ngelabuhka benih lalu belabuh nugal. Lebuh Bintang Banyak enggau Bintang Tiga betigung di kebung langit, reti nya, bintang nya besenentang di kebung langit, maya nya agi tau alai orang nugal. Enti orang beumai apin abis nugal maya nya lalu majakka diri nugal, taun udah laun lalu padi enda deka nyadi agi tauka disebut nawang. Mayuh bintang bukai ti bisi reti, baka Bintang Buyu, Bintang Beguang, Bintang Tunggal enggau sekeda ke bukai. Semina nya ke dicheritaka indai iya.

Tu mih sekeda penemu tuai ti mesti ditemu tauka dipelajarka Nadia ari ti berandau enggau orang tuai di rumah panjai. Penemu tu tau terus lesap ari pengingat laban orang kemaya hari tu nyau mansang kenu ku jaku, nya alai nyau ngena penemu enggau teknoloji baru, nadai agi bechuan beteladanka bulan enggau bintang.

Ari perati Nadia, mayuh utai manah ti tau dipelajarka di rumah panjai. Siti ari nya, orang di rumah panjai kaya dalam adat basa. Nembiak diajar bebasaka orang tuai. Sida enda nyebut nama orang tuai. Bala menantu enda nyebut nama mentua. Sida enda bekeleseka orang tuai. Nembiak enda riri jejegak. Orang rumah panjai siru bejaku. Jaku enda tak sepeneka mansut laban nyaga ati orang ke ninga. Orang di rumah panjai landik begulai sejalai enggau diri sama diri. Sida ngasika adat enggau undang-undang taja pan atur enggau undang-undang nya nadai ditulis baka di sekula. Sida balat bebasaka adat tusun tunggu. Enggau jaku pandak, orang di rumah panjai bebasa enggau beradat.

PERANGAI NEMBIAK REBAK BARU

Taja baka nya, mayuh ga ubah ti ngasuh ati takut. Nitihka penerang ari indai iya, perangai nembiak kemaya diatu udah bisi berubah ngejang ari ulah maya rebak dulu. Nembiak nyau bisi tanda enda tentu bebasaka orang tuai. Bala nembiak nyau balat nitihka ulah orang ke dipeda sida dalam program tv. Pengawa ti besukung betulung di rumah panjai baka ke bisi mansang kurang. Orang kemaya tu enda tentu deka nulung pangan diri enti enda diupah. Utai ulih di rumah panjai nadai agi dibagi baka ke kelia. Semua utai nyau dijual magang-magang. Jarang bendar meda pangan beberika utai ngagai pangan diri. Bala nembiak mayuh bendar ninggalka menua ngiga kereja di nengeri taja pan di menua bisi jalai bulih belanja. Mayuh agi utai ti tau ngasuh orang tuai irau ati.

Siti pekara ti balat ngasuh ati Nadia temegah nya pemagas enggau pengeregas orang di rumah panjai gawa. Pengerajin tu ayan ba indai iya. Indai iya keras ati gawa nadai ngira maya enggau gaya hari; ujan, panas, siang enggau malam. Nadia balat bendar muji indai iya ke bumai, bekereja getah enggau ngintu pun buah ti ditanam niang apai iya suba. Taja indai iya bisi nerima bantu ari perintah laban iya siku ari indai tunggal, indai iya agi mupuk baka manuk, ngair kediri empu dikena nambahka duit tulung perintah nya. Ngelama tu, Nadia semina tak nyamai-nyamai ngena duit. Kala iya berundingka indai iya merinsa ngiga duit dikena melanja iya sekula tang iya enda nemu kati ku indai iya bulih duit. Diatu baru iya ngasaika nangkal getah ngulihka belanja. Diatu baru iya nemu pengemar pengawa di menua.

Baka nya mih pengawa Nadia sekumbang ke di menua. Pagi nangkal. Ngalih hari, seduai indai iya ama nurun, ama ga diau di rumah. Lebuh ke diau, suah Nadia berasai sunyi. Nya mih maya iya ingatka pangan iya ba sekula. Ingatka Jamilah seduai Maureen. Ingatka sida Jong, Said enggau Anding. Ke pemadu selalu ba ati iya nya Cikgu Dayang. Dikena nembuka pengelengau ati iya, Nadia selalu ngebakka album enggau autograph. Berasai temuku ati iya ngenang maya ke agi di sekula.

Puas ke diau, Nadia lalu berundingka maya pemutus peresa SPM iya datai. Kati endaka pemutus nya ila? Namaka utai ti nyadi maya nya? Munyi ku suba, enti result manah, iya tau dipilih masuk Matrikulasi. Enti mupuk, kini ka iya lalu kati ku belanja? Nya ti ngasuh runding iya lalu ingatka jaku Pengetua ti meransang iya ngiga pengawa nyadi guru penganti tauka guru sandaran. Ni ti bisi, nadai milih, asal iya bisi ku ati iya. Ari nya betumbuh ati iya deka ngusung pemesai Opis Pelajar di Lubok Antu tauka di Sri Aman.

Pulai ari Opis Pelajar ila, Nadia berunding deka mujuk indai iya ngusung ini seduai aki iya di Ulu Engkari. Tetenguk ati iya deka begulai enggau aki seduai ini iya. Kelimpah ari nya, Nadia bisi mega ati deka ke Saratok ngelawa aki enggau ini iya ari sepiak apai iya. Tang penanggul iya, enti deka mindah, mesti bisi belanja. Enti enda pia, nadai utai ulih dikereja. Singkang pandak.

Oleh JANTAN UMBAT

See author's posts


Penumpang bas diingat patuhi SOP

SIBU: Semua penumpang bas dinasihatkan supaya sentiasa mematuhi prosedur operasi standard (SOP) yang ditetapkan oleh kerajaan menerusi Jawatankuasan Pengurusan Bencana Negeri (JPBN) Sarawak.

Residen Bahagian Sibu, Charles Siaw berkata, pematuhan SOP amat penting demi untuk memastikan keselamatan pemandu dan penumpang serta mencegah penularan pandemik covid-19.

“Dalam pematuhan SOP yang telah ditetapkan oleh kerajaan, semua pihak harus memainkan peranan masing-masing.

“Jangan hanya meletakkan tanggungjawab itu kepada pihak polis semata-mata,” jelasnya selepas mengadakan lawatan pematuhan SOP ke Terminal Bas di Pusat Komersil Pahlawan Sibu, petang semalam.

Mengulas lanjut mengenai lawatannya, Charles mendedahkan ia adalah untuk memantau tahap pemantuhan di terminal bas tersebut.

“Saya sekali mengulangi, semua pihak harus memainkan peranan masing-masing dalam permatuhan SOP,” ujarnya.

Sementara itu, Ketua Pasukan Pematuhan Bahagian Sibu, DSP Ariffin Bahar berkata, pihaknya menjalankan pemantauan pematuhan SOP termasuk di Terminal Bas Pusat Komersil Pahlawan.

Katanya, Terminal Bas Pusat Komersil Pahlawan adalah di bawah bidang kuasa Balai Polis Sungai Merah manakala stesen bas henti-henti berhampiran Terminal Penumpang Sibu adalah di bawah Balai Polis Sentral Sibu.

“Ini bermakna Terminal Bas Pusat Komersil Pahlawan ini adalah dipantau oleh pasukan dari Balai Polis Sungai Merah.

“Manakala, stesen bas henti-henti berdekatan Terminal Penumpang Sibu dipantau oleh pasukan dari Balai Polis Sentral Sibu.

“Kita sentiasa menjalankan pemeriksaan dan pemantauan ke atas semua bas ekspres yang tiba dan bertolak dari Sibu,” ujarnya.

Katanya, setiap pasukan pematuhan dengan kekuatan seramai enam anggota dan Unit Rondaan Kenderaan dan Unit Rondaan Bermotosikal.

“Syif pertama bermula dari 8.00 pagi hingga 4.00 petang, manakala syif kedua dari 4.00 petang hingga 12.00 tengah malam,” ujarnya.

Dalam pada itu, orang awam yang hendak membuat sebarang aduan boleh menghubungi talian hotline Covid-19 Bahagian Sibu di talian 084-322222 atau 013-9994158(Whatsapp Sahaja).

Oleh Akun Giman

See author's posts


Dua lelaki bawa dadah RM750,000 ditahan

KUALA BERANG: Taktik
menggunakan lori mengangkut buah-buahan untuk membawa pil kuda
bernilai lebih RM750,000 berjaya dikesan polis berhampiran Plaza Tol Telemong
dekat sini, pada Sabtu lepas.

Susulan itu, polis
menahan dua lelaki masing-masing berusia 29 dan 35 tahun yang menaiki lori itu
berhampiran plaza tol berkenaan itu pada jam 10 malam, 25 April.

Ketua Polis
Terengganu Datuk Roslee Chik berkata, hasil penahanan itu, polis merampas
50,000  biji pil kuda.

“Polis telah
terserempak dengan sebuah lori yang berhenti di tepi jalan dalam keadaan
mencurigakan dan melihat salah seorang daripada suspek membaling keluar ‘sesuatu’
dan hasil pemeriksaan didapati ia adalah dadah,”  katanya pada sidang
media di Ibu Pejabat Polis Daerah Hulu Terengganu di sini semalam.

Beliau berkata, hasil
pemeriksaan polis  menjumpai sebahagian lagi dadah yang
diletakkan di bahagian penapis udara lori terbabit.

Menurut Roslee,
kedua-dua lelaki  terbabit dikatakan menggunakan lori
berkenaan untuk menghantar bekalan dadah ke destinasi yang telah ditetapkan
oleh pengedar  dadah.

“Mereka dalam
perjalanan dari  Kelantan ke Johor Bahru untuk
mengambil buah dan dalam masa sama mengambil kesempatan menjadi transporter
(penghantar) ke destinasi yang ditetapkan dengan upah RM1,000 hingga RM8,000
daripada pengedar  dadah,” katanya.

Beliau berkata,
mereka disyaki melakukan kegiatan itu sejak Perintah Kawalan Pergerakan (PKP)
dilaksanakan Mac lepas dan telah tiga kali membuat penghantaran.

Kedua-dua lelaki
terbabit direman sehingga 2 Mei dan kes disiasat di bawah Seksyen 36 (B) Akta
Dadah Berbahaya (ADB) 1952. – BERNAMA

See author's posts


SK Ba’kelalan laksana Projek Taman Botani

BA’KELALAN: Warga Sekolah Kebangsaan Ba’kelalan bersama komuniti setempat telah berjaya melaksanakan Projek Taman Botani.

Menurut Menteri Pelancongan, Seni dan Budaya Malaysia (MOTAC), Dato’ Sri Nancy Shukri, inisiatif ini adalah untuk mendedahkan anak-anak dengan ilmu alam semula jadi.

“Kami mengambil masa sekitar setengah jam melalui jalan hutan kecil ke Taman Botani.

“Saya melihat potensi yang ada pada kawasan tersebut sebagai salah satu aktiviti pakej pelancongan yang boleh ditawarkan oleh pengusaha sektor pelancongan dan kebudayaan di Ba’kelalan,” jelasnya.

Nancy Shukri yang dalam rangka lawatan kerja ke Ba’kelalan pada Jumaat lalu terharu melihat keramahan anak-anak sekolah itu yang berusia antara 7 hingga 10 tahun dengan melambai tangan sambil berkata, “Thank you for visiting us”.

Seterusnya, rombongan MOTAC meneruskan perjalanan ke Kampung Buduk Nur untuk menyertai kumpulan Kraftangan Malaysia Cawangan Sarawak, Jabatan Kebudayaan dan Kesenian Negara (JKKN) serta Arkib Malaysia Cawangan Sarawak yang terlibat dalam penganjuran Pameran dan Makmal Teknikal Pembuatan Eko-Print.

Semasa tinjauan tersebut, beliau kagum dengan semangat penduduk di situ yang mahu memperkasakan lagi ilmu mereka dalam seni dan kraf meskipun sudah mahir dalam teknik menganyam dan mencanting batik.

Malah, terdapat juga dalam kalangan peserta membawa anak-anak mereka untuk menyertai lukisan seni.

Pada sebelah malamnya, Nancy Shukri menghadiri Penutupan Program Visit My Kampung Ba’kelalan di Rumah Panjang Kadan.

“Kami dirai dengan sajian makanan tempatan.Turut menyertai kami adalah 10 influencer media sosial dari Semenanjung dan Sarawak yang mengikuti Program Digital Media FAM Trip anjuran Tourism Malaysia.

“Mereka ialah Hazeman Huzair, Kaki Travel, Biliq Tidoo, Khairul Jamain dan LOCCO manakala, dari Sarawak ialah Borneo Digital : iloveborneo, Shirly & Nomi, Mytravelicious dan Borneographers + Travel with Seth,” jelasnya.

Nancy juga menggesa peserta yang mengikuti program ini untuk sama-sama mempromosikan Ba’kelalan dalam merancakkan pelancongan domestik.

Turut hadir, Ketua Setiausaha Kebudayaan, Dato Dr. Noor Zali Hamat, Pengarah Kementerian Pelancongan Sarawak, Suriah Charles Buas dan pegawai kanan Kementerian Pelancongan Putrajaya.

Oleh Adeng Edrus

See author's posts


Penangguhan ACT beri kelebihan buat Arul

KETUA jurulatih hoki kebangsaan A. Arul Selvaraj (gambar) mahu menjalin hubungan lebih rapat dengan pemain apabila memulakan tugasnya minggu depan.

Beliau yang pulang dari Dublin, Ireland minggu lepas, kini sedang menjalani tempoh kuarantin wajib 14 hari sehingga Rabu ini (26 Ogos)  berdasarkan prosedur operasi standard (SOP) yang ditetapkan kerajaan.

Melalui hubungan yang rapat dengan semua pemain, beliau yakin dapat membentuk kesatuan dalam pasukan dan meningkatkan motivasi pemain untuk memberikan yang terbaik.

“Saya mahu meluangkan lebih banyak masa dengan pemain di luar padang, seperti makan bersama…Ini sebabnya saya memilih untuk tinggal berdekatan dengan Stadium Hoki Nasional Bukit Jalil. Saya mahu mendengar banyak daripada pemain…tentang bagaimana kami boleh bersama sebagai satu pasukan dan buat mereka rasa memiliki pasukan.

“Keluarga saya juga masih berada di Ireland jadi saya akan ada banyak masa untuk para pemain. Saya mahu mereka tahu, saya sentiasa ada untuk mereka.

“Sudah sembilan hari saya menjalani kuarantin, harap saya kekal sihat sehingga ujian saringan kedua dalam beberapa hari lagi. Saya juga menggunakan masa lapang ini untuk mengkaji pasukan, dapatkan maklumat terkini mengenai tahap kecergasan pemain daripada jurulatih lain dan membaca mengenai sains sukan,” katanya ketika dihubungi Bernama.

Arul dijangka mempunyai banyak masa bersama-sama anak buahnya memandangkan tiada sebarang kejohanan antarabangsa berlangsung tahun ini susulan Persekutuan Hoki Asia (AHF) memutuskan untuk menangguhkan kejohanan hoki Piala Juara-juara Asia (ACT) daripada 17-27 November ini kepada 11-19 Mac tahun depan kerana kebimbangan terhadap pandemik Covid-19 dan sekatan perjalanan.

Edisi keenam kejohanan berkenaan yang pada awalnya dijadualkan pada 4-12 Jun akan diadakan di Stadium Hoki Nasional Maulana Bhashani Dhaka, Bangladesh.

Ia menjadi khabar gembira buat Arul memandangkan beliau mempunyai lebih banyak masa bekerjasama dengan skuad negara yang kini berada di ranking ke-11 dunia, sebelum mereka dilepaskan untuk menyertai pasukan masing-masing pada Piala Tun Abdul Razak pada 18-26 September.

“Penangguhan ACT adalah baik untuk saya kerana mempunyai lebih banyak masa untuk menyediakan pasukan sebelum berdepan ujian pertama bersama. Kami perlu bersiap sedia untuk berdepan jadual ketat pada 2021, dengan penganjuran Liga Hoki Malaysia pada Januari dan Februari, diikuti ACT dan Piala Sultan Azlan Shah (April),” katanya.

Arul akan memulakan tugas membimbing skuad The Speedy Tigers minggu depan selepas bekas ketua jurulatih dari Belanda Roelant Oltmans meletak jawatan bulan lepas.

Kali terakhir Malaysia beraksi di pentas antarabangsa adalah ketika perlawanan ‘play-off’ kelayakan ke Sukan Olimpik menyaksikan skuad negara tewas kepada Great Britain dengan agregat 9-3 dalam perlawanan yang berlangsung di Lee valley Hockey & Tennis Centre pada November tahun lepas.-Bernama

See author's posts


Elak 3L, bendung kemalangan musim perayaan

KUCHING: Elakkan sindrom tiga ‘L’ (lupa, lalai, leka) semasa musim perayaan ini bagi mengelakkan kemalangan yang tidak diingini berlaku.

Pengarah Jabatan Bomba dan Penyelamat Sarawak, Datu Khirudin Drahman berkata sindrom tiga ‘L’ ini perlu diberi perhatian bagi mengelakkan kejadian kebakaran berlaku pada musim perayaan ini.

Katanya, antara perkara yang perlu diberi perhatian adalah penggunaan perkakas elektrik di rumah.

“Penggunaan perkakas elektrik yang boleh membebankan sistem litar perlulah dielakkan. Gunakanlah peralatan elektrik dengan bijak,” katanya.

Beliau berkata demikian ketika memberi ucapan Aidilfitri kepada masyarakat di Sarawak melalui siaran Facebook hari ini.

Beliau juga menekankan agar masyarakat perlu memberi perhatian kepada asas perlindungan kebakaran.

“Antara asas perlindungan kebakaran adalah, memiliki alat pemadam api mudah alih yang boleh digunakan semasa kecemasan dan boleh memadam kebakaran peringkat awal.

“Kita tidak mahu selepas kejadian barulah juta mengatakan kita perlu ada itu dan ini(alat pemadam api mudah alih) setelah berlakunya kebakaran.

“Masyarakat perlu mengambil langkah yang bijak dengan memiliki alat pemadam api, untuk persediaan langkah-langkah pencegahan kebakaran,”katanya.

Pada masa sama, beliau mengucapkan selamat menyambut Hari Raya maaf zahir dan batin kepada semua komuniti di Sarawak terutama sekali yang meraikannya.

Oleh SHAHRUL QAIZAT

See author's posts


Brentford ketepikan Swansea

THOMAS Frank menegaskan Brentford membuktikan bahawa mereka bukan penipu dengan menempah tempat di final play-off Liga Kejuaraan Inggeris dengan kemenangan 3-1 yang mengagumkan menentang Swansea semalam.

Pasukan Frank ketinggalan 1-0 selepas aksi separuh akhir pertama Ahad lepas, tetapi mereka membalas balik untuk menandakan perlawanan terakhir di stadium Griffin Park mereka dengan kemenangan agregat 3-2.

Ollie Watkins membatalkan kelebihan Swansea pada minit pembukaan dan Emiliano Marcondes menggandakan kelebihan Brentford yang bergaya sebelum rehat.

Bryan Mbeumo menjaringkan gol ketiga mereka selepas separuh masa dan percubaan Rhian Brewster agak terlambat untuk mencetuskan kebangkitan Swansea.

Brentford akan menentang saingan tempatan, Fulham atau Cardiff dalam final play-off di Wembley pada 5 Ogos.

Fulham memegang kelebihan 2-0 daripada perlawanan pertama menjelang pertemuan penentuan kedua hari ini di Craven Cottage.

Kekalahan berturut-turut menentang Stoke dan Barnsley pada akhir musim biasa menjejaskan peluang pasukan tempat ketiga Brentford untuk naik secara automatik ke Liga Perdana Inggeris.

Tetapi kelab dari barayt London itu,  yang selama-lama ini beada di bawah bayangan jiran mereka Chelsea, tetap dalam perburuan untuk berakjsi dalam liga teratas bola sepak England untuk kali pertama dalam tempoh 73 tahun.

Dan Frank selalu percaya pasukannya dapat mengatasi tekanan play-off.

“Kerana kami mengalami dua tamparan kecil maka semua orang bicarakan ‘bolehkah mereka mengatasinya’, tetapi anda tahu kami meletakkan terlalu banyak perkara pada permainan tertentu,” kata Frank.

“Kami baru saja melakukannya. Cara kami bermain malam ini, saya secara jujur berpendapat kami boleh menang tiga atau empat kosong.

“Saya berkata selepas latihan semalam bahawa kami tidak akan meninggalkan padang ini sehingga kami berada di final.

“Saya merasakan kami adalah pasukan yang lebih baik dan menganggap kami mempunyai perasaan jengkel dalam tubuh badan kami.” – AFP

See author's posts


Ribut Debu: Puluhan dimasukkan ke hospital

BAGHDAD: Ribut debu yang melanda sebahagian besar Iraq menyebabkan puluhan orang di hospital mengalami masalah pernafasan, kata jurucakap kementerian kesihatan pada Sabtu lalu.

Ribut itu meletus di utara negara itu pada Khamis lalu menyebabkan pembatalan penerbangan ke Arbil, ibu kota wilayah autonomi Kurdistan.

Ketika ribut melanda selatan, ia menyelubungi Baghdad dan bandar di bahagian selatan Nasiriyah.

Di ibu negara, bangunan dan kenderaan diselaputi habuk berwarna oker, lapor wartawan AFP.

“Ribut itu menyebabkan puluhan orang dimasukkan ke hospital di seluruh Iraq kerana masalah pernafasan,” ujar jurucakap Kementerian Kesihatan, Saif al-Badr.

Pengarah Pejabat Meteorologi Iraq, Amer al-Jabri berkata, walaupun ribut debu bukan perkara luar biasa di Iraq, ia menjadi lebih kerap disebabkan oleh kemarau, kawasan gurun dan hujan yang berkurangan.

Iraq sangat terdedah kepada perubahan iklim, setelah menyaksikan merekodkan hujan rendah dan suhu tinggi dalam beberapa tahun kebelakangan ini.

Pakar berkata, faktor ini mengancam bencana sosial dan ekonomi di negara yang dilanda perang itu.

Pada November tahun lalu, Bank Dunia memberi amaran bahawa Iraq boleh mengalami kejatuhan 20 peratus dalam sumber air menjelang 2050 akibat perubahan iklim. -AFP

See author's posts


Pemaju perumahan disaran aplikasikan binaan rumah dilengkapi solar

KUCHING: Pemaju perumahan di Sarawak disaran memperkenalkan pembinaan rumah pintar yang mengaplikasikan reka bentuk rumah dilengkapi dengan sistem solar.Timbalan Menteri Utiliti dan Telekomunikasi Datuk Dr Abdul Rahman Junaidi berkata, menerusi sistem solar, ia akan membantu mengurangkan bil elektrik bulanan pengguna dan pada masa sama menyokong usaha Sarawak ke arah kelestarian alam sekitar.“Kalau boleh pemaju-pemaju perumahan membuat peraturan supaya rumah-rumah baharu ini dilengkapi dengan panel solar di atas atap.“Ini telah dilaksanakan di Putrajaya dan Kuala Lumpur, di Sarawak ini sudah dimulakan tetapi agak terhad. Baru-baru ini Premier Sarawak Datuk Patinggi Tan Sri Abang Johari Tun Openg telah pun menyatakan bahawa kita menggalakkan pemaju perumahan untuk memasukkan komponen panel solar.“Sebabnya untuk memastikan para pengguna dapat menjimatkan tenaga dan pada masa yang sama juga untuk memastikan kita dapat bersama-sama membangunkan industri mesra alam sekitar, jadi penggunaan elektrik dapat dikurangkan,” katanya ketika ditemui pemberita pada majlis rumah terbuka Aidilfitri di kediamannnya di sini, semalam.Mengulas lanjut, Abdul Rahman memberitahu, Kerajaan Sarawak tidak menolak kemungkinan untuk meminda Akta Perumahan sedia ada bagi mewajibkan pemaju rumah untuk memperkenalkan sistem solar dalam setiap projek perumahan mereka.“Mungkin pada masa akan datang hasil daripada perbincangan bersama dengan banyak pihak, kita boleh membuat pindaan, penggubalan kepada undang-undang perumahan kita bagi memastikan bahawa rumah-rumah baharu yang dibina harus memasang panel solar ini untuk kebaikan semua pihak,” katanya.Sebelum ini Abang Johari memberitahu Sarawak akan beralih ke arah menggunakan tenaga solar untuk membekalkan elektrik ke rumah panjang dan kampung.

Oleh NICKELYSON LAKUN

See author's posts


Status OKU bukan halangan Anjang Li bertani

NURZILLA MOHAMAD

Seorang warga emas tidak mahu kekurangan yang ada pada dirinya dijadikan sebagai alasan untuk bergantung kepada ihsan orang ramai atau bantuan dari kerajaan semata-mata.

Sajeli Hassim, 57, mengusahakan pelbagai tanaman untuk meneruskan kelangsungan hidup sejak dari kecil lagi.

Beliau yang memegang kad orang kelainan upaya (OKU) ketidakupayaan masalah pembelajaran, mahu berdiri di atas kaki sendiri dengan mengusahakan kebun sayur-sayuran secara kecil-kecilan di halaman rumahnya di Jalan Abang Barieng di sini.

“Saya bukanlah berasal dari keluarga yang berada dan tinggal jauh di pedalaman ketika masih kecil.

“Oleh itu, hanya dengan bercucuk tanamlah menjadi sumber rezeki bagi kami sekeluarga,” katanya.

Lebih mesra dengan panggilan Anjang Li, katanya, dia yang berasal dari Kampung Sebako memberitahu bahawa berkebun adalah sumber pendapatan utama beliau bersama arwah ibunya sejak dahulu lagi.

Oleh itu, kemahiran bercucuk tanam atau berkebun ini telah diwarisinya dari arwah ibunya.

Anjang Li mempunyai seorang kakak dan dua orang adik lelaki. Salah seorang adiknya telah meninggal dunia ketika dia berusia 37 tahun.

Bagaimanapun, atas faktor usia yang kian meningkat dan semenjak arwah ibunya meninggal dunia, Anjang Li mula berhijrah ke bandar Sibu mengikut adik bongsunya.

Dia tidak mahu menyusahkan kakak dan adik bongsunya kerana mereka mempunyai tanggungjawab terhadap keluarga masing-masing.

“Nasib baik halaman rumah adik saya ini agak luas dan tanahnya juga amat sesuai untuk bercucuk tanam pelbagai jenis tanaman dan sayuran.

“Di atas tanah inilah saya mengusahakan pelbagai jenis tanaman terutama ulam-ulaman seperti ulam raja, pucuk bandung dan timun.

“Selain itu, saya juga ada menanam tumbuhan yang sering digunakan dalam masakan seperti cili, serai, nanas, kantan, kesum, kunyit, limau purut, daun pandan, limau kasturi dan kari,” katanya.

Dengan hasil tanaman ini, katanya, turut membantu menampung sedikit keperluan dapur untuk adiknya.

“Jika ada lebih sedikit, barulah saya akan jual kepada orang luar,” tambahnya.

Kebiasaan Anjang Li menjual hasil tanaman kepada penduduk kampung sekitar. Biarpun hasil pulangan tidak seberapa, namun ia cukup untuk menambah perbelanjaan hariannya.

Sementara itu, Anjang Li memberitahu beliau adalah penerima bantuan bulanan dari Jabatan Kebajikan Masyarakat.

See author's posts


Tatarias baharu tapak perniagaan

PELANGI Foodkiosk Kampung Nangka yang terletak di Jalan Kampung Nangka di sini menjadi daya tarikan baharu di bandar Sibu selepas menerima suntikan imej baharu daripada Pusat Khidmat Dewan Undangan Negeri (DUN) Nangka.

Projek naik taraf tapak perniagaan tersebut bernilai kira-kira RM242,000 adalah untuk mewujudkan tapak perniagaan yang lebih selesa bagi penjaja di kawasan tersebut.

Berkonsepkan kiosk yang berwarna-warni, moden serta mesra pengguna, menjadikan kawasan ini tumpuan orang ramai, termasuk pengunjung dari luar kawasan Sibu.

Terdapat 17 kiosk berwarna-warni yang menyajikan variasi makanan dan minuman lazat tempatan. Antaranya termasuklah Ayam Percik Dara, bubur pedas, burger, nasi lemak, cendol pulut, coklat menoes, nasi kerabu, dan banyak lagi.

Usaha ini direalisaikan oleh Menteri Muda Kerajaan Tempatan dan Perumahan, Dr. Annuar Rapa’ee, merangkap Ahli Dewan Undangan Negeri (ADUN) Nangka.

Jelasnya, ia adalah hasrat beliau untuk mengubah kawasan itu menjadi kawasan penjaja terbaik di Sarawak dengan kemudahan kiosk termoden dan mesra pengguna, sekali gus menjadi salah satu lokasi tarikan pelancong baharu di Sibu.

“Oleh hal sedemikian itu, adalah penting untuk para peniaga mengekalkan kecantikan serta menjaga kebersihan kawasan serta makanan mereka agar para pengunjung, terutama pelanggan dari dalam dan luar Sibu, terus berkunjung ke kawasan ini,” katanya.

Dr. Annuar memberitahu, sebelum ini para penjaja hanya menggunakan khemah atau gerai-gerai sementara yang kurang selesa dan apabila hujan, aktiviti perniagaan mereka terganggu.

“Jadi dengan adanya kiosk kekal dengan reka bentuk moden ini, para peniaga dapat menjalankan aktiviti perniagaan dengan lebih selesa dan membantu meningkatkan pendapatan mereka.

“Setiap kiosk juga dibekalkan dengan elektrik dan air, sekali gus memudahkan para penjaja menjalankan aktiviti perniagaan mereka, sama ada pada waktu siang atau malam.

“Saya yakin penampilan baru (kiosk) ini akan membantu meningkatkan ekonomi para penjaja di kawasan ini,” jelasnya.

Sementara itu, seorang penjaja makanan, Taibee Hamdan berkata, beliau menyambut baik inisiatif kerajaan memberi bantuan kepada penjaja.

“Dengan adanya projek menaik taraf ini, gerai lama telah bertukar kepada kiosk yang bersifat kekal dan lebih menarik.

“Di samping itu, setiap kiosk dibekalkan dengan elektrik dan air, sekali gus memudahkan para penjaja menjalankan aktiviti perniagaan mereka sama ada pada waktu siang atau malam,” katanya.

Bagi pengunjung, Malik Adam,50, pula berkata, sejak beroperasi, beliau sering berkunjung ke Pelangi Foodkisok Kampung Nangka ini untuk membeli pelbagai juadah yang ada.

“Terdapat pelbagai pilihan menu yang di sini. Bermula dari pelbagai hidangan lauk, kuih-muih, aneka minuman dan sebagainya.

“Hanya di Pelangi Foodkiosk ini kita boleh menikmati pelbagai hidangan tanpa perlu ke tempat lain.

“Oleh sebab itu, saya menyambut baik langkah kerajaan dalam menaik taraf kawasan penjaja Pelangi Foodkiosk ini kerana ia bukan sahaja membantu para penjaja, malah memudahkan urusan jual beli di sini,” ujarnya.

Oleh NURZILLA MOHAMAD

See author's posts


Jangan pandang rendah pasukan lawan

PERSIAPAN … Pemain PC United sedang giat menjalani latihan sebagai persiapan menentang Azam FC, pagi esok.

MENJELANG sepak mula saingan Liga Sri Aman pagi esok (Sabtu), barisan pemain muda PC United diingatkan tidak memandang rendah keupayaan skuad Azam FC.

Pengurus pasukan PC United, Wan Mohd Mirzan Wan Hanafi berkata meskipun rata-rata pemain yang membarisi pasukan lawan itu belum lagi menemui rentak kemenangan dan telah mencatatkan dua kekalahan sebelum ini, namun keupayaan mereka tidak boleh diambil mudah oleh skuad yang dikendali oleh Abang Zamzam Abang Budiman itu.

Beliau juga mengakui menentang Azam FC pastinya tidak mudah dan ia akan menjadi pertarungan yang sukar dijangka apatah lagi selepas setahun skuadnya itu tidak beraksi dalam perlawanan sebenar.

“Walaupun pasukan Azam FC belum lagi mencatatkan sebarang kemenangan hasil daripada tiga aksi mereka, jangan anggap mudah dengan keupayaan pemain mereka.

“Setiap pasukan ada kelebihan dan kekuatan masing-masing. Saya harap semua dapat berikan yang terbaik dalam perlawanan penting pagi esok,” katanya kepada Utusan Sarawak semalam.

Wan Mohd Mirzan berkata PC United yang dibimbing oleh ketua jurulatih, Jaffary Hamdan tidak boleh leka dalam tempoh 90 minit perlawanan bagi memastikan mereka meraih tiga mata penuh dalam perlawanan itu, sekaligus bakal mencerahkan peluang ke pusingan separuh akhir.

“Mahu tak mahu, kita mesti mendapatkan kemenangan menentang Azam FC pagi esok, kita tidak boleh tewas dan saya percaya barisan jurulatih akan membariskan pemain terbaik untuk berdepan dengan pasukan lawan itu esok,” ujarnya.

Jelasnya, banyak kelemahan yang perlu diperbaiki selepas beberapa aksi persahabatan diadakan baru-baru ini, di mana punca utama adalah daripada aspek kecergasan apabila sudah lama tidak mengharungi perlawanan sebenar sejak Liga Sri Aman ditunda sejak tahun lalu.

“Apa yang lebih penting sekali, pemain harus bersedia selain sentiasa beringat untuk tidak melakukan kesilapan kerana ia boleh membuka ruang kepada pemain lawan untuk mengambil kesempatan,” tambahnya.

Sebelum itu, Wan Mohd Mirzan turut memberitahu tiada masalah untuk pasukannya menyediakan barisan terbaik bagi perlawanan pagi esok kerana kesemua tonggak utama bebas daripada kecederaan mahupun penggantungan.

Kedudukan terkini menyaksikan PC United berada di tangga kedua berkongsi enam mata dengan pasukan Merpati Team yang berada di kedudukan teratas Kumpulan A Liga Sri Aman.

Oleh ADI SAFARMAN

See author's posts


Konsep Ladang Kontrak diperkenalkan

LIMBANG: Konsep Ladang Kontrak akan diperkenalkan dalam usaha meluaskan penanaman padi istimewa yang dikenali sebagai beras Bario atau beras Adan di Bahagian Limbang.

Menteri Muda Pemodenan Pertanian, Tanah Adat dan Pembangunan Wilayah Sarawak, Datuk Dr, Abdul Rahman Ismail berkata, projek di bawah Pertubuhan Peladang Kawasan (PPK) Limbang itu menggunakan konsep ladang kontrak iaitu menyewa kawasan sawah daerah Limbang yang berpotensi untuk pengeluaran beras terbabit.

Produk istimewa Beras Bario/Adan bukan sahaja boleh didapati di kawasan tanah tinggi di Miri dan Ba’kelalan tetapi akan diperluaskan penanamannya di Bukit Seraong, Batu Danau di daerah ini melibatkan keluasan kawasan 20 ekar.

Ahli Dewan Undangan Negeri (ADUN) Bukit Kota itu menyatakan demikian pada penyerahan Insentif Pertanian di Bawah Program Agriculture Facilitation Fund (AFF) kepada pengusaha Agro Makanan di Pejabat Pertubuhan Peladang Kawasan Limbang semalam.

“Kita akan membantu dan cuba mengetahui apa keperluan mereka, termasuk bantuan dari segi input, peralatan untuk penanaman padi terbabit,” katanya.

Turut hadir, Pegawai Pertanian Bahagian Limbang, Jakaria Rambli, Penolong Pegawai Pertanian Bahagian Limbang, Amirul Fikri Jemali, Penolong Pegawai Pertanian Daerah Limbang, Christopher Dawat Anur, Pengurus Besar PPK Limbang Michael Misau Beng dan Pengerusi PPK Limbang Ugak Sanggau.

Oleh ADENG EDRUS

See author's posts


80 penghuni babitkan 12 keluarga tinggal sehelai sepinggang

MIRI:  Seramai 80 penghuni membabitkan 12  keluarga hilang tempat tinggal apabila kediaman mereka musnah dalam kebakaran di Kampung Wireless di sini, pagi tadi.

Jurucakap Pusat Gerakan Operasi (PGO) Jabatan Bomba dan Penyelamat Malaysia (JBPM) Sarawak dalam kenyataan berkata, pihaknya menerima panggilan kecemasan berhubung kejadian itu pada 7.15 pagi.

“Kebakaran itu melibatkan kira-kira Sembilan rumah jenis tidak kekal berstruktur kayu.

“Enam rumah musnah 100 peratus, dua lagi terbakar 50 peratus manakala sebuah lagi terbakar 20 peratus,” katanya.

Katanya, kerja memadam kebakaran melibatkan kekuatan 23 pegawai bomba dari tiga balai iaitu Balai Bomba dan Penyelamat (BBP) Miri Sentral, BBP Lopeng dan BBP Lutong.

“Pemadaman juga turut dibantu menggunakan pam angkut dan kapal nelayan milik persendirian penduduk kampung dengan satu aliran dua nozel,” katanya.

Tiada kemalangan jiwa dilaporkan dalam kejadian itu.

Oleh Liong Chai Ling

See author's posts


Pertima tingkat pengeluaran 100 peratus

KUALA TERENGGANU: Syarikat pengeluar produk makanan dalam tin, Pertima Terengganu Sdn Bhd (Pertima) kini giat meningkatkan pengeluaran ke tahap maksimum 22,000 tin sehari bagi memenuhi permintaan pelanggan.

Pengurus Besarnya, Syed Mohd Asdi Tuan Ngah berkata, pengeluaran tersebut merupakan penambahan melebihi 100 peratus daripada jumlah pengeluaran sebelum tempoh pelaksanaan Perintah Kawalan Pergerakan (PKP) iaitu 10,000 tin sehari.

“Permintaan terhadap produk makanan dalam tin terutamanya sardin meningkat dengan mendadak melebihi 400 peratus sepanjang PKP.

“Bagaimanapun kami tidak dapat memenuhi kesemua permintaan disebabkan operasi kilang telah mencapai tahap optimum,” katanya kepada pemberita selepas menerima lawatan Timbalan Menteri Perdagangan Dalam Negeri dan Hal Ehwal Pengguna, Datuk Rosol Wahid ke kilang syarikat itu, semalam.

Pertima yang ditubuhkan pada 1972 merupakan anak syarikat Perbadanan Memajukan Iktisad Negeri Terengganu (PMINT) dan menjalankan operasi pengeluaran di Chendering, di sini.

Selain sardin, Syed Mohd Asdi berkata, syarikatnya turut mengeluarkan lapan jenis produk makanan dalam tin seperti kari ayam, kuah laksa, kuah sate, sambal bilis, kaya dan sapuan sardin yang turut mendapat permintaan tinggi.

Sehubungan itu pihaknya merancang untuk menambah bilangan mesin pengeluaran pada masa akan datang bagi meningkatkan produktiviti demi memenuhi permintaan dari dalam negeri dan seluruh negara.

“Produk kami sebenarnya telah ada di pasar raya besar seperti Mydin, Aeon Big dan rangkaian KK Super Mart di seluruh negara, tetapi bekalan sedia ada masih belum cukup untuk menampung permintaan pelanggan yang semakin meningkat. “Kami sudahpun ‘finalize’ (memuktamadkan) senarai mesin-mesin yang diperlukan untuk tambahan, hanya tunggu kelulusan lembaga pengarah untuk diteruskan selepas ini,” katanya sambil menambah syarikat itu memfokuskan kepada kualiti produk dah harga untuk terus kekal dalam pasaran. -Bernama

See author's posts


Malaysia setuju laksana cukai minimum global

PUTRAJAYA: Malaysia secara dasarnya bersetuju untuk melaksanakan cukai minimum global sebanyak 15 peratus kepada sesetengah syarikat multinasional, said Ketua Pegawai Eksekutif Lembaga Hasil Dalam Negeri (LHDN) Datuk Mohd Nizom Sairi.

Beliau berkata, Malaysia adalah antara 136 negara yang diumumkan Pertubuhan Kerjasama dan Pembangunan Ekonomi (OECD) sebelum ini sebagai negara yang sudah bersedia melakukan reformasi sistem percukaian antarabangsa itu.

Mohd Nizom berkata, reformasi sistem percukaian antarabangsa itu dijangka dilaksanakan pada 2023 secara global dan Malaysia akan mematuhi ketetetapan yang diputuskan di peringkat OECD.

“Malaysia memang melibatkan diri secara aktif dalam the working group discussions untuk memastikan kepentingan negara dan ekonomi membangun seperti Malaysia tidak ketinggalan dalam penentuan dasar cukai oleh OECD,” katanya kepada pemberita selepas merasmikan Forum Polisi Cukai Malaysia ke-3, di sini semalam.

Mohd Nizom berkata, pelaksanaan sistem cukai itu adalah untuk memastikan entiti perniagaan membayar cukai secara adil di negara hos dan mengelak kebocoran cukai.

Bagi memastikan firma multinasional membayar cukai yang sewajarnya, LHDN akan membangunkan strategi komprehensif untuk menangani risiko pematuhan cukai antarabangsa selain menggesa firma multinasional untuk lebih telus, katanya.

Katanya, LHDN juga sedang memantau syarikat multinasional yang beroperasi di Malaysia dan syarikat tempatan yang beroperasi di luar negara bagi mengenal pasti sama ada wujud elemen pemindahan harga.

“Di bawah Cawangan Cukai Multinasional LHDN, hampir 3,000 syarikat multinasional dalam pemantauan LHDN. Bagi syarikat tempatan tidak banyak…bukan semua wujud elemen pemindahan harga itu tapi kita pantau secara rapi.

“Kebanyakan syarikat antarabangsa membabitkan perniagaan rentas sempadan tetapi bagi syarikat dalam negara, jika berlaku pemindahan harga ia (berlaku) antara kumpulan dalam syarikat itu (jika) ia menikmati cuti percukaian atau insentif percukaian apabila kadar cukai adalah rendah,” katanya.

Harga pemindahan merupakan harga yang ditentukan untuk urus niaga yang berlaku antara dua atau lebih entiti berkaitan dalam organisasi pelbagai syarikat.

Terdahulu dalam ucapan perasmiannya, Mohd Nizom berkata kadar 15 peratus cukai itu akan memperuntukkan semula lebih AS$125 bilion keuntungan daripada kira-kira 100 perusahaan multinasional (MNE) yang terbesar dan teruntung di dunia kepada semua negara.

Pada Oktober 2021, OECD mengumumkan 136 negara dan bidang kuasa daripada 140 ahli Rangka Kerja Inklusif OECD/Kumpulan 20 (G20) mengenai Penghakisan Asas Cukai dan Pemindahan Keuntungan (BEPS) telah bersetuju agar perusahaan multinasional tertentu akan dikenakan kadar cukai minimum sebanyak 15 peratus.

– Bernama

See author's posts


Tragedi bot karam: Mayat kedua ditemui

BELAWAI: Operasi mencari dan menyelamat (SAR) di hari kedua semalam berjaya menemui mayat mangsa kedua tragedi bot karam di muara Batang Belawai, pagi semalam.

Jurucakap Pusat Gerakan Operasi Bomba Negeri Sarawak berkata, mangsa dikenali sebagai Elfika Ahmad, 29 tahun.

“Mayat mangsa ditemui terapung di Sungai Bako, Tanjung Jerijih sekitar 8.30 pagi tadi (semalam).

“Abang mangsa membuat pengecaman mayat dan mengesahkan mayat yang ditemui adalah adiknya, Elfika Ahmad.

“Operasi SAR ditamatkan pada 10.00 pagi selepas mayat ditemui.

“Mayat diserahkan kepada pihak polis untuk tindakan selanjutnya,” kata menerusi satu kenyataan kepada media, semalam.

Sementara itu, Ketua Polis Daerah (KPD) Sarikei, Superitenden Awang Arfian Awang Bujang ketika dihubungi Utusan Sarawak turut mengesahkan mayat mangsa kedua tragedi bot karam, Elfika Ahmad telah ditemui pagi semalam.

Pada 14 Jun lalu, mayat mangsa pertama tragedi bot karam ditemui oleh penduduk kampung yang menyertai operasi SAR sekitar 6.45 pagi ialah Ibrahim Abang Resdi.

Terdahulu, bot yang digunakan oleh kedua mangsa karam selepas dilanda ombak kuat di muara Batang Belawai pada malam Sabtu, 13 Jun lalu.

Berdasarkan laporan polis daripada saksi kejadian, sekitar 7.30 malam, saksi bersama beberapa bot lain yang menjalankan kegiatan perikanan bergerak ke muara Batang Belawai untuk mencari pelindungan daripada dipukul ombak kuat.

Setibanya di satu kawasan yang dikenali Tanjung Melubak di muara Batang Belawai, saksi terdengar suara meminta tolong.

Saksi cuba menyelamatkan mangsa, tetapi gagal kerana ombak terlalu kuat dan mangsa terus hilang dipukul ombak.

Oleh Earl Anek

See author's posts


Masyarakat Iban di Lawas tidak dipinggirkan

LAWAS: Masyarakat Iban di daerah Lawas akan terus diberi perhatian sama rata seperti kaum lain melalui pelaksanaan beberapa program pembangunan yang memberi kesejahteraan kepada mereka, kata Timbalan Ketua Menteri Datuk Amar Awang Tengah Ali Hasan.

Sehubungan itu, sebuah jalan raya berturap dan tinggi daripada paras air banjir kilat akan dilaksana menghubungkan Rumah Ajan di Kampung Meragang ke jalan utama sejauh lebih 1 kilometer.

“Jalan raya bernilai RM3.5 juta ke Meragang akan memudahkan perhubungan lebih selamat khususnya kawasan yang mudah ditenggelami banjir kilat,” katanya.

Beliau yang juga Menteri Pembangunan Bandar dan Sumber Asli II, Menteri Perdagangan Antarabangsa dan Industri, Terminal Perindustrian Dan Menteri Pembangunan Usahawan Sarawak menyatakan demikian sewaktu lawatan kerja ke rumah panjang berkenaan malam tadi.

Seterusnya beliau juga mahu agar syarikat pemilik ladang sawit untuk memberi kebenaran secara rasmi bagi pembinaan jalanraya ini yang akan melalui kawasan ladang berkenaan.

“Ini adalah untuk kegunaan bersama penduduk rumah panjang dan pemilik ladang sawit,”katanya.

Projek dibawah Agensi Pembangunan Wilayah Utara (NRDA) itu, kini berada diperingkat akhir reka bentuk dan akan dipantau oleh agensi bertanggungjawab.

Selain itu, usaha akan terus dilakukan untuk menaik taraf kemudahan di rumah panjang Meragang yang juga memiliki potensi untuk maju dalam sektor pelancongan.

Beliau yang Juga Ahli Dewan Undangan Negeri (ADUN) Bukit Sari turut memberitahu akan melawat ke dua lagi penempatan masyarakat Iban di Lawas bagi melihat sendiri keperluan mereka.

See author's posts


Konvoi Fun Ride Sambutan Hari Malaysia

PROGRAM konvoi Fun ride anjuran Kelab Berbasikal Santai Mukah (KBSM) sempena dengan Sambutan Hari Malaysia di Mukah semalam berjaya menarik lebih 70 penyertaan daripada peminat aktiviti berbasikal di daerah itu.

Aktiviti kayuhan terbabit melibatkan jarak sejauh 35 kilometer yang bermula dari tapak Pesta Kaul Mukah di Taman Kala Dana melalui beberapa kampung antaranya Kampung Petanak,Kampung SungaiAlo, Kampung Litong , K a m p u n g P e n a k u b Hilir, Kampung TellianHilir, Stadium Mukah,Bandar Mukah dan berakhir di Penempatan Semula Kuala Lama.

Pelepasan peserta aktiviti tahunan KBSM itu telah disempurnakan Ahli Dewan Undangan Negeri (ADUN) Balingian, Abdul Yakub Arbi, di Taman Kala Dana, di sini pada 7.30 pagi.

Selain anggota polis,konvoi tersebut turut d i m e r i a h k a n dengan kehadiran kenderaan dari Pejabat Penerangan Malaysia Daerah Mukah yang memainkan lagu patriotik sepanjang perjalanan konvoi berbasikal tersebut.

Presiden KBSM, Asisten Superitenden (ASP) Jamil Othman yang mengetuai program tersebut turut menasihati peserta agar sentiasa mematuhi Prosedur operasi standard (SOP) Perintah Kawalan Pergerakan Pemulihan (PKPP).

Beliau juga mengucapkan terima kasih kepada wakil rakyat yang sentiasa memberi sokongan terhadap aktiviti sedemikian yang menarik penyertaan daripada pelbagai peringkat umur dan latar belakang.

Oleh Henry B Siyu

See author's posts


Program Gaya Hidup Diabetes

Intervensi amalan pengurusan diabetes

Apa tindakan anda apabila disahkan menghidap diabetes? Biasanya, langkah paling wajar adalah makan ubat yang diberikan oleh doktor secara berterusan untuk mengawal paras gula dalam darah walaupun hakikatnya ubat ini tidak menyembuhkan diabetes.

Sebenarnya ubat sahaja tidak memadai  tetapi pesakit perlu membuat perubahan terhadap gaya hidup mereka  jika ingin sembuh.  Perubahan ini pula tidak mudah kerana ia banyak melibatkan diet, penurunan berat badan, aktif dan banyak lagi.

Menyedari para pesakit diabetes perlu sokongan untuk kekal sihat, pada 14 Mac lalu, Kementerian Kesihatan Malaysia telah melancarkan Program Gaya Hidup Diabetes (DLP) dalam

usaha untuk menerapkan intervensi gaya hidup bagi amalan pengurusan diabetes.

Antara lain tujuan program ini adalah untuk menambahbaik hasil rawatan diabetes, di samping mengurangkan beban terhadap pesakit, keluarga, sistem penjagaan kesihatan dan ekonomi negara.

DLP diterajui oleh beberapa persatuan seperti Persatuan Endokrin dan Metabolik Malaysia (MEMS), Persatuan Perubatan Malaysia (MMA), Persatuan Pakar Perubatan Keluarga Malaysia (FMSA), Akademi Kedoktoran Keluarga Malaysia (AFPM), Persatuan Dietitian Malaysia (MDA) dan Persatuan Pendidik Diabetes Malaysia (MDES).

DLP akan memainkan peranan sebagai ‘suara’ untuk menyokong gaya hidup diabetes dalam kalangan ahli persatuan/akademi, ahli profesional perubatan dan kesihatan bersekutu, pesakit, media, dan pembuat dasar.

Menurut Pengerusi Panel Pakar DLP, Datuk Dr Zanariah Hussein, setakat ini  intervensi gaya hidup merupakan ‘missing link’ atau jurang, bukan sahaja kepada ahli penjagaan kesihatan malah kepada para pesakit dalam pengurusan diabetes.

Beliau yang merupakan seorang Pakar Perunding Kanan Endokrinologi, berkata, diabetes adalah keadaan di mana gula darah seseorang itu sentiasa tinggi. Gula yang tinggi berpanjangan adalah serius kerana ia mengundang pelbagai komplikasi, termasuk serangan jantung, strok, kerosakan buah pinggang, kebutaan, kerosakan saraf yang boleh melumpuhkan, dan amputasi kaki.

“Sejak sekian lama, ahli penjagaan perubatan dan pesakit banyak bergantung kepada ubat-ubatan untuk mengawal paras gula darah tinggi. Tidak dinafikan bahawa ubat adalah penting sekiranya disahkan perlu. Namun demikian, sekiranya pesakit tidak membuat sebarang perubahan gaya hidup dan terus menjalani gaya hidup yang tidak sihat, mereka mungkin akan memerlukan dos yang lebih tinggi atau lebih banyak ubat-ubatan.

Beliau menambah kata, kajian juga telah membuktikan perubahan gaya hidup turut memberi kesan positif. Pengurusan diet, gaya hidup aktif, pemantauan gula darah secara kendiri, dan penurunan berat badan merupakan langkah asas dalam menguruskan diabetes.

Kelestarian perubahan gaya hidup dan mengekalkan penurunan berat badan akan mengurangkan paras gula darah, kolesterol, dan tekanan darah, serta jumlah ubat yang diperlukan.

“Manfaatnya sangat jelas sehinggakan garis panduan amalan klinikal berkaitan diabetes mengesyorkan perubahan gaya hidup sebagai asas pengurusan diabetes, tidak kira untuk mereka yang belum atau telah mengambil ubat atau menerima rawatan insulin.

Bagaimanapun kata beliau,  ramai ahli penjagaan kesihatan dan juga pesakit beranggapan intervensi gaya hidup dalam mengawal diabetes adalah tidak penting. Justeru pihaknya membentuk Program Gaya Hidup Diabetes ini untuk ahli profesional penjagaan kesihatan dan pesakit untuk mereka memahami kepentingan intervensi gaya hidup.

“Kami sediakan pengetahuan dan kemahiran untuk menguruskan pemakanan, menjalankan aktiviti fizikal secara aktif, memantau gula darah kendiri, dan memberi motivasi berterusan. Ini penting untuk memastikan ahli professional kesihatan dapat membantu pesakit meneruskan perubahan gaya hidup lantas mendapat hasil rawatan yang memberangsangkan,” tambah beliau.

See author's posts


ICC tolak aduan etnik Uighur

THE HAGUE: Pendakwa raya Mahkamah Jenayah Antarabangsa (ICC) menolak gesaan etnik Uighur yang berada dalam buangan, supaya menyiasat China atas dakwaan melakukan genosid dan jenayah terhadap kemanusiaan.

Pejabat ketua pendakwa raya berkenaan memaklumkan perkara itu dalam satu laporan, semalam.

Kumpulan Uighur terbabit menyerahkan pelbagai bukti kepada pihak mahkamah, Julai lalu, dengan menuduh China mengurung lebih sejuta etnik itu dan minoriti lain yang kebanyakannya Muslim di kem pendidikan semula, serta memandulkan wanita secara paksa.

Namun pejabat pendakwa raya, Fatou Bensouda, berkata ia tidak dapat mengambil tindakan kerana perbuatan didakwa itu adalah di wilayah China yang bukan penandatangan ICC yang berpangkalan di sini.

Selain itu, menurut laporan terbabit lagi, ‘tiada asas untuk meneruskan tindakan buat masa ini’ berhubung dakwaan berasingan bahawa etnik Uighur dihantar pulang secara paksa ke China dari Tajikistan dan Kemboja.

Kumpulan Uighur itu menegaskan, walaupun dakwaan penghantaran pulang terbabit tidak berlaku di China, ICC boleh mengambil tindakan kerana ia berlaku di wilayah Tajikistan dan Kemboja di mana kedua-duanya adalah negara anggota ICC.

Peguam kepada etnik itu kini memohon mahkamah berkenaan untuk membuat pertimbangan semula ‘atas dasar bukti atau fakta baharu’, menurut laporan pendakwa raya ICC terbabit.

China telah menafikan tuduhan berkenaan dengan menyifatkannya sebagai tidak berasas, dan mendakwa kemudahan terletak di wilayah Xinjiang itu adalah pusat latihan kerja bertujuan untuk mencegah keganasan. – AFP

See author's posts